Balkan i Srbija će kaskati za svetom sve dok ne dobiju cev — iz Rusije - 12.12.2017, Sputnik Srbija\nPredsednik Vučić mora da ubedi Evropu da je Srbiji neophodan ruski gas za koji EU nema alternativu, uprkos svim pokušajima Amerike da osujeti izgradnju gasovoda... 12.12.2017, Sputnik Srbija\nanalize i mišljenja, vesti, ekonomija, komentari i analitika, radio, energija sputnjika s jelicom putniković, srećko đukić, balkanske igre bez granica\n20:38 12.12.2017 (Osveženo: 16:51 22.07.2021)\nPosetu premijera Bugarske, Rumunije i Grčke, Bojka Borisova, Mihalja Tudoze i Aleksisa Ciprasa Srbiji, gde je bilo razgovora o gasu, komentarisao je Srećko Đukić, ekonomista, diplomata, ovonedeljni gost emisije „Energija Sputnjika“, koju uređuje i vodi Jelica Putniković.\nĐukić, koji je dobar deo svoje karijere posvetio i energetskim projektima, naglašava da sve balkanske zemlje tišti problem energije, te da je gas jedna od mera razvijenosti i uslova razvoja zemalja Balkana. Kao takav je, objašnjava on, postao ograničavajući faktor ekonomskog i socijalnog razvoja i Srbije i naših suseda i da ćemo dok ne rešimo to pitanje kaskati za ostatkom sveta.\nNa beogradskom sastanku grčki premijer Cipras nudio je Aleksandropolus kao jedan od terminala tečnog gasa, gde bi Srbija i Bugarska učestvovale sa po 20 odsto u izgradnji. Naš gost kaže da je situacija sa tečnim gasom drastičnija, nego sa gasom iz gasovoda. Tvrdnje oponenata tog plana da nema gasa za taj hab komentariše navodeći da podaci Međunarodne energetske agencije govore da će potrošnja tečnog gasa porasti za 70 odsto do 2040. godine i dostići skoro 30 odsto potrošnje gasa i da je zbog toga velika trka za proizvodnjom tečnog gasa.\n„Putin je na Jamalu pustio u rad veliku fabriku tečnog gasa i to će biti jedan od najvećih svetskih centara za dobijanje tečnog gasa. Rusi grade još jedan kapacitet na Severnom polu i jedan već imaju na Sahalinu 2. Rusija će biti veliki igrač na tržištu tečnog gasa i taj hab za tečni gas u Aleksandropolusu, tu će ruski gas biti daleko konkurentniji nego američki, jer Amerika namerava da prodaje Evropi tečni gas iz škriljaca koji je skuplji od gasa koji se dobija iz zemlje“, navodi Đukić.\nPosetu Alekseja Milera, predsednika upravnog odbora „Gasproma“, Srbiji i najavljenu posetu predsednika Vučića Rusiji, koja je verovatno povezana sa gasom, gospodin Đukić je objasnio činjenicom da ne postoji alternativa za ruski gas i da je razloge detaljno obrazložio u svojoj knjizi „Era ruskog gasa“.\n„Preko Bliskog istoka, zbog trvenja koja se tamo neprestano dešavaju, nemoguće je dovući cevovodima ili na drugi način gas u Evropu. Iz Irana, koji spada među najbogatije zemlje u svetu po rezervama gasa, takođe je nemoguće dovući gas, a Severna Afrika po obimu i količini gasa ne može da bude alternativa potrebama Evrope“, kaže naš sagovornik.\n„Evropa je 2016. godine kupila od Rusije 172 milijarde kubnih metara gasa. Šef ’Gasproma‘, Miler je nedavno referisao predsedniku Putinu o radu ’Gasproma‘ i najavio da će ta količina biti za 13,5 milijardi kubnih metara veća“, kaže Đukić i dodaje da se sve to dešava dok Balkan i Srbija kubure sa gasom, dok Centralna Evropa ne oskudeva kad je taj energent u pitanju.\nOn kaže da se većina gradova u Srbiji greje samo delom iz mazuta, a da se ostali delovi gradova greju na drva i ugalj, pa su zbog toga najzagađeniji zimi.\n„Pre nego što je krenula kriza sa gasom u Evropi, pa i u balkanskim zemljama, mi smo u Srbiji kaskali sa gasifikacijom, koja je manje-više završena u Vojvodini, a u Srbiji su to retka mesta“, kaže Đukić.\nGospodin Đukić je zagovornik maksimalnog povećanja domaće proizvodnje gasa, mada tu ima dosta složenih stvari, s obzirom da gas više nije u našim rukama, već u „Gaspromovim rukama“, i da se povećavaju rezervoari gasa, ali dodaje da je to gas koji može da podmiri potrebe u nekim vršnim situacijama.\n„Na Balkanu je potrebno mnogo više gasovoda nego što ih sada imamo i to, po mogućstvu, magistralnih gasovoda koji bi išli od Rusije ili od Centralne Azije, preko Balkana za Evropu i time snabdevale Balkan i ostatak Evrope“, tvrdi on.\nIzjave zvaničnika Stejt departmenta u kojima se izričito protive izgradnji Turskog toka i priključivanju balkanskih i evropskih zemalja na njega i u kojima najavljuju sankcije svima koji podržavaju „Severni tok 2“, uključujući kompanije koje učestvuju u izgradnji, naš gost objašnjava time što se američka politika prema ruskom gasu nije ni malo promenila.\nAli, smatra Đukić, Amerika zbog toga jako greši i neće biti uspešna kao na Balkanu, jer Evropa ne može sebi da dozvoli luksuz da ostane bez gasa.\nNaš sagovornik dodaje da, s obzirom na to da je Bugarska na čelu sa premijerom Borisovim, pod uticajem američkih i nekih diplomata iz Brisela tri puta srušila energetske projekte Rusije, strahuje za sudbinu „Turskog toka“, te da Bugarska neće ispoštovati dogovor da to bude jedinstven zahtev balkanskih zemalja.\nDa bi Evropa sebi obezbedila gas do 2050. godine, Đukić tvrdi da joj neće biti dovoljan samo „Severni tok 2“.\n„Prema svim prognozama do 2040. godine potrošnja gasa će porasti za 40 odsto. Moraće da se gradi ’Severni tok 3‘, kao što je nekoliko meseci unazad najavljivano. Ako Srbija hoće da stane u red razvijenijih zemalja, mora se popeti sa sadašnje dve na četiri milijarde, odnosno 6 milijardi tona gasa potrošnje“, tvrdi sagovornik Sputnjika.\nNa pitanje da li će iduće nedelje predsednik Vučića sa ruskim zvaničnicima razgovarati o pravcu dopremanja gasa do Srbije, Đukić navodi da ne vidi mogućnost da Srbija direktno iz Rusije dobija gas, imajući u vidu da će svi pravci koji idu preko Ukrajine, 2019. godine biti zatvoreni.\n„Eventualno da nam jedan deo gasa dolazi preko veze koja bi trebalo da se izgradi između Niša i Sofije, odnosno Dimitrovgrada“, pretpostavlja Đukić i dodaje da misli da će razgovori u Rusiji biti načelni i orijentacioni u cilju da se Evropa pridobije za „Turski tok“.\n„Ruska pozicija jeste da ona hoće da da gas Evropi i nama, ali ona hoće da se dogovori sa Briselom, sa EU, a ne pojedinačno sa zemljama. U slučaju da Evropska unija bude saglasna, mogla bi da počne izgradnja druge cevi od 15 milijardi kubnih metara gasa, a to je količina koja bi nama ovde na Balkanu bila dovoljna za neki naredni period. Treba ubediti Brisel koji se ne izjašnjava.“\nSagovornik Sputnjika smatra da će Rusija nastaviti da šalje određene količine gasa preko Ukrajine, jer je to u interesu Rusije, bez obzira na Brisel koji kaže da oni to moraju da nastave da rade i da Rusija ne želi da bude zavisna od Ukrajine i od ukrajinskih hirova. Najavu Ukrajine da naredne godine neće da kupi ni kubni metar gasa od Rusije, Đukić je nazvao pričom za ljude koji ne poznaju materiju zato što Ukrajina propušta ruski gas u Evropu, pa onda kupuje od Evrope taj gas, samo ga više plati.\n23 Septembar 2017, 18:53\nĐukić kaže da postoji apsolutna uzajamna zavisnost između Evrope i Rusije kad je u pitanju gas. Gost Sputnjika kaže da je jako bitno da Vučić objasni EU da je nama jako bitno da se snabdevamo ruskim gasom i da se balkanski političari skoro uopšte nisu angažovali kada je vršen pritisak da se zatvori „Južni tok“.\n„Moramo da se borimo za sopstvene interese i moramo da ih dokazujemo onima koji ih osporavaju, a njih nam osporavaju i Vašington i Brisel i mi moramo njima da objašnjavamo i dokazujemo zašto je nama to važno“, kaže Đukić, navodeći primer da je stepen gasifikacije Srbije i balkanskih zemalja 15 do 20 odsto, ako se uzmu i privreda i društvo, u odnosu na Zapadnu Evropu gde je taj broj iznosi 100 odsto.


Tanjug 12. juna 2021. 16:07\nVAŠINGTON – Zamenica pomoćnika američkog sekretara za odbranu, zadužena za Rusiju, Ukrajinu i Evroaziju Lora Kuper izjavila je danas da SAD žele da prošire vojnu saradnju sa Srbijom i da investiraju u kapacitete Srbije za učešće u mirovnim operacijama.\nPodsetivši da SAD učestvuju u međunarodnoj vojnoj vežbi „Platinasti vuk 21“ na jugu Srbije, Palmer je istakla da Vašington ima „viziju budućnosti u kojoj američka i srpska vojska učestvuju jedna pored druge u operacijama širom sveta“.\nOna je u razgovoru za „Glas Amerike“ ocenila da je saradnja Srbije i Pentagona porasla proteklih godina, posebno u oblasti borbe protiv terorizma.\n„Mislim da imamo zajedničke interese u domenu nacionalne bezbednosti, koji je globalne prirode. Mnogo toga možemo da naučimo jedni od drugih i mislim da obe strane to prepoznaju. Postoji zajednička svest o tome šta treba da naučimo i kako možemo da sarađujemo“, ističe Kuper.\nPodsetila je da su dve zemlje imale više zajedničkih antiteroristički vežbi koje su, prema njenoj oceni, bile korisne za obe strane, kao i da SAD ulažu u specifične mirovne kapacitete i vojnu inženjeriju da bi podržale Srbiju.\nKaže da za Pentagon nema „crvenih linija“ što se tiče vojne saradnje Srbije sa drugim zemljama, ali da je uvoz vojne opreme iz Rusije i Kine čini manje kompatibilnom za partnerstvo sa SAD.\n„Ne tražimo od Srbije da bira i ne povlačimo ‘crvene linije’ u pogledu toga kako Srbija funkcioniše u vojnoj saradnji, ali bismo voleli da Srbija nema zablude o tome kakav je partner Rusija. Želimo da Srbija poveća partnerstvo sa SAD i to je fokus naših odnosa“, zaključila je KUper.


Sirijska vojska vratila kontrolu nad istočnim Aleppom - Najnovije Vijesti\nSirijska vojska vratila kontrolu nad istočnim Aleppom\nViše od 3 hiljade civila napustilo je istočne dijelove Aleppa u posljednjih 24 sata, javljaju agencije. Skoro 40% teritorije koju su držali pobunjenici je oslobođeno od strane sirijskih vladinih snaga.\nDržavna televizija saopštila je da vladine snage uklanjaju mine i eksplozivne naprave u oslobođenom dijelu grada. Dvojica zvaničnika pobunjeničkih snaga kazali su za agenciju Reuters da su se njihove snage povukle na lakše odbranjivu liniju fronta, jer napredak vladinih snaga prijeti da podijeli pobunjeničku teritoriju na dva dijela.\nRusko ministarstvo odbrane saopštilo je da su vojne snage sirijske vlade oslobodile 12 opština, što je oko 40% teritorije.\nSirijska vojska i njene savezničke snage pokrenule su veliku ofanzivu u cilju povratka kontrole nad Aleppom u septembru ove godine.\nHiljade stanovnika istočnog Aleppa je pobjeglo u područja pod kontrolom vladinih snaga i kurdskih trupa nakon povećanja intenziteta borbenih dejstava u subotu.\nAkcija je uslijedila nakon trosedmične pauze u vazdušnim napadima sirijske i ruske avijacije na ovo područje, a koja je završena 15. novembra.\nPovratak kontrole u Aleppu, drugog po veličini sirijskog grada, ključni je cilj sirijske vlade. Istočni dio ovog grada bio je pod kontrolom pobunjenika posljednje četiri godine, a gubitak te kontrole je veliki udarac za pobunjeničke snage.\nVladine snage vraćaju kontrolu nad sve većom teritorijom otkako je Rusija uzela učešće u sukobu na strani predsjednika Bashara al-Assada, u septembru prošle godine.\nAmeričke optužbe i posjet Assada Hmeymimu


Omladina danas čistila gradove u FBiH - Portal 072info\nNakon jučerašnjih nemirnih scena iz Zenice, Sarajeva, Mostara i Tuzle, danas je, srećom, mirno.\nDrugačija slika… Naime, kako za radiosarajevo.ba javlja nekolicina čitatelja, „neki novi klinci“ danas samoinicijativno čiste okolinu zgrada Predsjedništva, Kantona i Opštine Centar.\nIstovremeno je objavljen poziv i za Tuzlu, da se danas od 13h mirnim okupljanjem dođe i očisti nered. Poruka je: „mi čistimo svoj nered, vi svoj“…\nPristižu i informacije i iz Zenice da je jutros 50-tak građana samoinicijativno počelo čistiti svoj grad.\nZenica: “Nakon uništi, danas očisti svoj grad”\nNevjerovatan haos na zeničkim ulicama donio je totalni nered, neuredne ulice, trgove i korita rijeka. Ponovno je jedna neformalana grupa, preko društvene mreže, pozvala sve građane Zenice da izađu na ulice, ali ovaj put da očiste svoj grad od smeća i stakla.\nGrupa, koja se odaziva na ime, “Očistimo ulice Zenice” poziva Zeničane da očiste svoj dio asfalta, da pokupe dio tuđih ili svojih izljeva gnjeva u kojem je masa neodgovorno uništila dio svog grada, razbijajući, paleći, napadajući policiju, i likujući pobjedi huliganizma u kojem se najveće zlo broji sa osamdesetak povrijeđenih sugrađana, s obje strane barikade.


Home // Hrana i Piće // Kultura Vina // Istorijat srpskog vinogradarstva i vinarstva\nO nastanku vinogradarstva na tlu današnje Srbije zna se veoma malo, uglavnom zbog oskudnih istorijski utemeljenih podataka. Iako je hiljadugodišnje prisustvo vinove loze u Srbiji dokazano fosilnim ostacima, jedini osvedočeni izvori odnose se na rimsko osvajanje Panonije, posebno Srema, a prvi zapis datira s kraja tridesetih godina pre nove ere. Tek je dolazak Rimljana označio i početak korišćenja vina, koje su legionari i bogati kolonisti uvozili iz mediteranskih krajeva. Rimski car Domicijan (69–96) uveo je zakon kojim je samo vinogradarima na Apeninskom poluostrvu bilo dozvoljeno da sade vinovu lozu kako bi zadržali prvenstvo u proizvodnji i prodaji vina na celokupnoj teritoriji tadašnjeg Rimskog carstva. Taj monopol bio je na snazi gotovo dva veka, sve do cara Marka Aurelija Proba, rođenog u sremskom gradu Sirmijumu (Sremska Mitrovica). Zato se Prob najčešće pominje kao čovek koji je u III veku prvi kod nas zasadio vinovu lozu, na padinama Alme Monse (Fruška gora). Antički istoričari navode da je vinogradarstvo u IV veku bilo jedno od najvažnijih zanimanja stanovnika carskog grada Sirmijuma.\nPojava hrišćanstva u ovim krajevima pozitivno je uticala na razvoj vinarstva i vinogradarstva, a u VI veku i Sloveni prihvataju gajenje vinove loze.\nIstorija srpske proizvodnje vina traje više od hiljadu godina. Poseban razvoj počeo je od začetaka srpske države u VIII i IX veku, a naročito za vreme vladavine dinastije Nemanjića, od XI do kraja XIV veka. Veliki župan Stefan Nemanja 1189. godine u Nišu je dočekao nemačkog cara Fridriha I Barbarosu i krstaše posluživši ih vinom i medovinom. Kulturu gajenja vinove loze, osim srpskih vladara, negovali su i vlastelini, ali i srpsko sveštenstvo. U doba cara Dušana donet je zakon koji je regulisao proizvodnju i promet vina u okolini Prizrena, što predstavlja začetak geografskog porekla. Osim toga, može se reći i da je on jedini vladar na svetu koji je izgradio vinovod jer je iz vinograda i podruma u Velikoj Hoči vino kroz glinene cevi dugačke 25 kilometara dopremano sve do carskih podruma u Prizrenu. U našoj literaturi o tom periodu nigde se ne pominje rakija, već rujno vino koje se pilo iz pehara i predstavljalo pozadinu svakog dogovora, zakletve, obećanja, običaja ili zakona.\nNakon zauzimanja južnih delova Srbije od strane Turaka, srpski narod se pomerao na sever i u doba cara Lazara, u drugoj polovini XIV veka, glavno vinogradarsko središte postaje Kruševac sa okolinom. Za vreme turske vladavine u Srbiji je iskrčen veliki deo vinograda, pa su postojali i specijalni odredi konjanika, takozvanih akindžija, koji su uništavali vinograde jer je osvajačima vera zabranjivala konzumiranje alkohola.\nPosle oslobođenja od Turaka u Srbiji počinje intenzivan razvoj vinogradarstva, koje postaje najznačajnija privredna grana, tako da je, prema popisu iz 1887. godine, Srbija imala 81.000 hektara pod vinogradima, što je najmanje pet puta više nego danas.


Kako saznajemo, građani su počeli sa slanjem koverata za ućešće u nagradnoj igri koju organizuje Vlada Srbije, pa je tako juče pristiglo 226 pošiljki. Zanimljivo je da je dnevna kupovina koverata za samo dva dana porasla za skoro tri puta. Naime, do 1. februara u poštama se u proseku prodavalo po 7.000 koverti na dan, da bi sada taj broj porastao na čak 20.000 koverti koje se dnevno prodaju.\nInače, premijerka Srbije Ana Brnabić najavila je pre dva dana početak nagradne igre sakupljanja fiskalnih računa, i pozvala građane da učestvuju. Kako je istakla, prvo izvlačenje vrednih nagrada očekuje se u martu.\nFond nagrada, koji uključuje nekoliko stanova u Beogradu, nove automobile, putovanja u inostranstvo, kao i u domaće banje i na planine, zatim belu tehniku i brojne druge vredne poklone, ovaj put će biti mnogo veći. Prošle godine fond je iznosio oko 135 milona dinara, a ove će prema najavama organizatora biti oko 270 miliona dinara.\nTakođe, ove godine neće biti potrebne tipske koverte, već će računi moći da se šalju u bilo kojoj koverti. Da bi koverta bila važeća, na njoj je potrebno ispisati osnovne podatke, ime i prezime pošiljaoca, adresa, poštanski broj i mesto, kao i broj telefona.\nU nagradnoj igri mogu da učestvuju svi punoletni građani Srbije. Pravila su da u jednoj koverti treba da bude najmanje 10 fiskalnih računa ili 10 slipova sa iznosom od minimum 100 dinara. Važiće računi i slipovi od početka ove godine.


WHO: Opada stopa smrtnosti dece - Biznis i Finansije\nHome\tVestiBiznis & Finansije\tWHO: Opada stopa smrtnosti dece\nPrema navodima Svetske zdravstvene organizacije, stopa smrtnosti dece do 5 godina starosti u poslednjih dvadesetak godina opala je za 27%. Uprkos ovom ohrabrujućem podatku, u afričkim i ostalim siromašnim zemljama progres je još daleko od željenog, tj od redukovanja stope dečijeg mortaliteta za dve trećine, a u nekim državama žene na porođaju umiru dva puta češće nego pre 12 godina.\nOd ukupnog broja umrle dece, 37% nije preživelo prvi mesec života, a većina njih ni svoju prvu nedelju. Izveštaj od pre mesec dana pokazuje da u Africi dnevno umre 1 500 žena na porođaju, uglavnom zbog nedostatka sredstava za lečenje, ali i loših higijenskih uslova.\nOva stopa smrtnosti može se umanjiti ojačavanjem zdravstvenih sistema, kao i poboljšanjem sanitarnih uslova u zemljama u razvoju, a posebno pročišćenjem vode. Posebnu pažnju trebalo bi posvetiti reformisanju zdravstvenih sistema u državama sa visokom stopom zaraženih HIV-om, ali i u siromašnim i konfliktnim društvima.\nZa razliku od stope smrtnosti dece, na polju materinstva nema napretka, ili je on minoran u određenim državama. Širom sveta trudnoća i porođaj odnesu više od 536 000 života godišnje, od kojih polovinu umrlih porodilja u Africi. Ovo je uglavnom posledica nedostatka medicinskog osoblja, opreme i lekova, i loših saobraćajnica, neprohodnih za medicinske službe.\nSvjetska banka: Usporite gradnju autocesta


Ambasador objasnio ko iz Srbije može da uđe u Nemačku | 013 info\nFoNet\tSre, 03/06/2020 - 18:21\nAmbasador Nemačke u Srbiji Tomas Šib izjavio je da u Nemačku trenutno mogu da uđu državljani Srbije koji imaju boravišnu dozvolu, ili vizu, i koji u toj zemlji imaju prijavljeno prebivalište.\n"Dakle, svi koji su samo došli u posetu u Srbiju i koji su zbog krize koronavirusa bili primorani da ostanu duže nego što su planirali, mogu se vratiti kad god žele. Trenutno su dužni 14 dana da budu u kućnoj samoizolaciji, isto kao i nemački državljani koji žele da se vrate, na primer iz Srbije", naveo je Šib.\nOn je rekao da je situacija drugačija sa državljanima Srbije koji su već dobili nacionalnu vizu za ulazak u Nemačku, ali još ne žive tamo, već žele da uđu po prvi put, jer to za sada nije moguće. Šib je dodao da je izuzetak ako je reč o državljaninu Nemačke koji je u braku sa državljaninom Srbije, ili ako im dete ima nemačko državljanstvo.\n"Mešovita srpsko-nemačka porodica ima pravo kad god želi da uđe u Nemačku, bez obzira na trenutnu situaciju, ali samo svi zajedno, i to čak i u slučaju da supružnik dosada nije živeo u Nemačkoj", istakao je Šib.\nOn je dodao da su omogućena i putovanja iz ličnih razloga zbog hitnog slučaja, na primer zbog smrti člana porodice, a odluku o tome donosi službenik pogranične policije na granici prilikom pasoške kontrole.\nŠib je rekao da su i dalje isključena sva turistička putovanja, odlazak u šoping, kod rodbine, prijatelja ili poznanika, a čim te mere budu ukinute ambasada će to objaviti na sajtu.


Evropski gradovi u udruženoj akciji protiv AirBnB-a – Bankar.me\n4 weeks ago BIZNIS, SVE VIJESTI, TURIZAM Leave a comment\nPredstavnici Amsterdama, Barselone, Firence i drugih turističkih gradova sastali su se prošlog utorka u Parizu sa evropskom komesarkom za konkurenciju Margaret Vestager, kako bi skrenuli pažnju na postojeći pravni okvir za rad digitalnih platformi namijenjenih turizmu, za koji su naveli da je zastario.\nAirbnb, koji ima dominantan tržišni udio u ovom sektoru, ljuti lokalno stanovništvo, pa tamošnje vlasti pokušavaju da uravnoteže želju za prihodom od turizma i pogoršanom situacijom na tržištu nekretnina koja dovodi do rasta cijena zakupa nekretnina za lokalno stanovništvo, ali i do rasta cijena nekretnina uopšte.\nNa sastanku je istaknuto da je potreban novi zakonodavni okvir na nivou cijele Evropske unije kako bi Airbnb i druge platforme mogli da posluju uz veći nadzor, s obzirom na to da Airbnb navodi da je samo posrednik između iznajmljivača i turista.\nOvu tvrdnju kompanije Airbnb potkrepljuje i presuda Evropskog suda iz decembra prošle godine koja navodi da Airbnb-u nije potrebna dozvola za rad u Francuskoj sa agentima za nekretnine. U presudi je navedeno da ova kompanija pruža “uslugu informacione prirode”. Baš iz tog razloga, zvaničnici se zalažu za novu regulativu kojom bi poslovanje ovakvih servisa bilo drugačije uređeno.\nDijeljenje podataka sa lokalnim vlastima\nDo sada je nekoliko evropskih gradova ograničilo rad Airbnb-a kako bi stali na put ilegalnom najmu stanova. Tako je u aprilu gradsko vijeće Amsterdama odlučilo je da zabrani mogućnost kratkoročnog zakupa smještaja u određenim gradskim četvrtima unutar starog grada i područja čuvenih amsterdamskih kanala i od 1. jula uveo dozvole za domaćine koji iznajmljuju smještaj u drugim djelovima Amsterdama. U Danskoj Airbnb i slične platforme već moraju da dijele podatke sa poreskom upravom.\n“Vrijeme je za novi evropski regulatorni pristup, koji prvenstveno služi opštem interesu”, izjavila je gradonačelnica Pariza, En Hidalgo, čiji je grad u velikom problemu zbog visokih cijena nekretnina.\nSavez “Eurocities” predviđa inovacije povezane sa digitalnim platformama za odmor prema Zakonu o digitalnim uslugama. Prema njemu, Airbnb i slične platforme moraće da dijele podatke o smještaju i najmu sa lokalnim vlastima.\nOvaj zakon, koji se priprema u odjeljenju koje vodi Vestager, trebalo bi da stane na put ilegalnim iznajmljivačima smještaja. Podsjećamo, Airbnb, Booking.com, Expedia Group i Tripadvisor još ranije su zaključili sporazum o dijeljenju podataka sa Evropskom unijom, kojim je dogovoreno da će putem Eurostata biti objavljene pouzdane informacije o tržištu kratkoročnih zakupa.\nPOJMOVIairbnb poslovanje Airbnb\nPrevious Crnogorska ekonomija pala za 20,2%\nSljedeći Mastercard savjeti za online kupovinu


Kramon: Kosovo ne rešava probleme ujedinjenjem sa Albanijom\nTanjug 31. januara 2021. 21:06\nBRISEL – Izvestilac Evropskog parlamenta za Kosovo Viola fon Kramon smatra da je ideja o nacionalnom ujedinjenju sa Albanijom pogrešan pristup i da “Kosovo na taj način neće rešiti svoje probleme”, prenosi „Gazeta ekspres“.\n„Pogrešno je postavljati ideju o ujedinjenju sa Albanijom, kao alternativu članstvu u Evropskoj uniji, posebno kao neku vrstu rezervne opcije, u slučaju da Kosovo duže ostane van EU“, rekla je Fon Kramon komentarišući najave Ramuša Haradinaja o ujedinjenju sa Albanijom.\nIstakla je da građani od političara očekuju rešenja, a ne parole, prenosi Kosovo onlajn.\n„Referendum o ujedinjenju ne bi pomogao nikome i sigurno ne bi doprineo rešavanju statusa Kosova na međunarodnoj sceni“, navela je Fon Kramon.\nUpozorila je da “Kosovo može ostati izolovano ako ne postane članica NATO i EU, kao nezavisna država i ako nema napretka u pregovorima sa Beogradom“, koji, kako je dodala, „treba da rezultiraju međusobnim priznanjem”.\nLokal u Imotskom zabranio ulaz SDP-ovcima, pa se…


Nema ažuriranja za korisnike Windowsa ako njihovi antivirusi nisu kompatibilni sa Meltdown i Spectre zakrpama\nVesti, 11.01.2018, 01:30 AM\nMicrosoft je dodao novi i vrlo važan detalj na stranici podrške koja opisuje neusklađenosti između antivirusnih proizvoda i objavljenih zakrpa za nedavno otkrivene bagove Meltdown i Spectre.\nIz Microsofta kažu da korisnici Windowsa neće dobiti ažuriranja iz januarskog paketa ažuriranja objavljenog u utorak ove nedelje, kao ni naredna mesečna ažuriranja, ako antivirusni program koji oni koriste ne bude kompatibilan sa Meltdown i Spectre zakrpama.\nNačin na koji antivirusni programi postaju kompatibilni podrazumeva ažuriranje programa i zatim dodavanje posebnog registry ključa u Windows Registry.\nPrisustvo ovog ključa govori operativnom sistemu Windows da je antivirus kompatibilan što je znak za pokretanje Windows Updatea koji će instalirati Meltdown i Spectre zakrpe koje rešavaju problem bezbednosnih propusta u dizajnu modernih procesora.\nPrema najnovijim izmenama Microsoftove politike, ovaj registarski ključ je sada stalna provera procesa ažuriranja Windowsa.\nMicrosoft je zatražio od proizvođača antivirusa da naprave ove promene, jer su u kompaniji tokom testiranja zakrpa primetili da su neki antivirusi doveli do greške Blue Screen of Death (BSOD) koja sprečava dalja pokretanja sistema.\nNeki proizvođači antivirusa koriste tehnike kojima zaobilaze Kernel Patch Protection. Neke od tehnika su slične onima koje koriste rootkitovi iako je Microsoft još pre deset godina uveo Kernel Patch Protection za borbu protiv rootkita. Zbog toga što neki proizvođači antivirusnih programa koriste veoma upitne tehnike, oni na kraju dovode sisteme u stanje "plavog ekrana smrti".\nNa korisnike Windowsa koji ne koriste antivirus ili koji koriste Windows Defender ove novine nemaju uticaj. Oni kojih se ovo tiče su korisnici koji koriste antivirusna rešenja nezavisnih proizvođača.\nVećina proizvođača je ažurirala svoje antiviruse kako bi podržala zakrpe Meltdown i Spectre, ali neki proizvođači zahtevaju od korisnika da ručno podese registratorski ključ. Razlog za to je što su kompanije svesne da neki od njihovih korisnika koriste njihov antivirus uz drugi antivirusni softver. Zbog toga ne žele da slučajno prouzrokuju BSOD postavljanjem ključa dok drugi antivirus koji je instaliran na računaru nije ažuriran za zakrpe Meltdown i Spectre.\nAko u narednim mesecima korisnici primete da njihovi računari ne dobijaju nikakve ispravke, prvo na šta treba da pomisle je njihov antivirus.\nStopiranjem svih bezbednosnih ispravki za Windows dok antivirusi ili korisnici ne ispune zahtev kompanije, Microsoft u osnovi ostavlja korisnicima dve mogućnosti: ili da odluče da prestanu da dobijaju bezbednosne ispravke i da ostanu sa svojim trenutnim antivirusom ili da zamene trenutno nekompatibilni antivirus onim koji podržava ispravke za Meltdown i Spectre bagove.\nKorisnici ne bi trebali brzo da odustanu od svog antivirusa. U izjavama od prošle nedelje, Microsoft je rekao da će proizvođačima antivirusa biti potrebno neko vreme za ažuriranje proizvoda, a kompanija je čak savetovala korisnicima da imaju strpljenja.


Počeo Tur de Frans, odata pošta Helmutu Kolu - Sportske.net\nPočeo Tur de Frans, odata pošta Helmutu Kolu\nNajveća međunarodna bicklistička trka, Tur de Frans, danas je u Diseldorfu, na početku prve etape, odala poštu bivšem nemačkom kancelaru Hemutu Kolu povodom čije smrti je danas priređena velika komemoracija u Evropskom parlamentu Strazburu.\nFoto: Beta/Christophe Ena\nPred početak trke je intonirana himna EU "Oda radosti" i na ekranima je istorijska fotografija na kojoj se Kol i bivši francuski predsednik Fransoa Miteran rukuju u Verdenu kako bi obeležili francusko-nemačko pomirenje.\nKol (87), koji je umro 16. juna, bio je zagovornik širenja Evrope na istok i s Miteranom je bio glavni arhitekta Mastrihtskog ugovora EU i uvodjenja zajedničke evropske valute - evra.\nTur de Frans koji se godinama održava i van granica Francuske, često obeležava dogadjaje značajne za Evropu.\nČuvena trka tako ove godine proslavlja 60 godina od Rimskog ugovora, jednog od osnivačkih akata današnje Evropske unije, kroz izložbu fotografija na ulazu francuskog Ministarstva inostranih poslova u Parizu.\nU prvoj nedelji trke biciklisti će proći kroz četiri zemlje-potpisnice Rimskog ugovora: Nemačku, Belgiju, Francusku i Luksemburg.\nTur de Frans je najpopularnija biciklistička trka na svetu. Obično traje tri nedelje. Prva trka je bila 1903. godine i od tada se održava svake godine, osim za vreme Prvog i Drugog svetskog rata.


Telo fukncioniše putem različitih sistema kao što su kardiovaskularni sistem, respiratorni sistem, probavni sistem, itd. Slično tome postoji i sistem koji osigurava energiju, kako fizičkom tako i suptilnom telu. Komponente suptilnog tela su navedene pored zvezdica u sledećem dijagramu.\nOstale sisteme možemo da vidimo ako seciramo fizičko telo. Sistemi suptilne energije, međutim, ne mogu da se vide fizičkim okom. Mogu da ih vide samo oni ljudi koji imaju aktivno šesto čulo. Neki ljudi izjednačavaju ovaj sistem suptilne energije sa nervnim sistemom, ali to nije tačno.\nIsto kao što je srce glavni centar (organ) kardio-vaskularnog sistema, a mozak nervnog sistema, sistem suptilne energije ima različite centre. Oni su poznati kao cevčice (granti) i centri (čakre). Sve cevčice i centri su smešteni u Centralnom kanalu (Sušumna nadiju). U člancima koji slede detaljno razmatramo ove sisteme suptilne energije.


Velika crna rupa može da proguta Zemlju? @ Cafe.ba\nNe želimo da vas plašimo, ali postoji velika crna rupa koja luta oko naše galaksije - Mliječni put - i koja bukvalno može da proguta Zemlju, tvrde naučnici.\nI ona nije sama, jer je ovo, kako piše britanski "Metro", "pohlepno čudovište", treće po redu galaktičko čudo koje vreba u Mliječnom putu.\nJapanski astronomi vjeruju da su uočili crnu rupu u središtu našeg univerzuma, a ona se, kako navode, ponaša upravo kako su očekivali. Tim naučnika veruje da je tamna zver "nedostajuća karika" između supermasivne rupe u jezgru naše galaksije i manjih objekata koji se formiraju kada zvezde padnu.\nAko su tačne pretpostavke naučnika, ovo bi bila treća crna rupa "srednjih masa" koju su uočili. Oni nisu mogli da vide ovu crnu rupu sa normalnim teleskopima, jer one imaju tako veliku gravitacionu silu da čak ni svjetlost ne može da ih izbjegne.\nAli koristeći sistem ALMA (Atacama Large Millimeter/submillimeter Arrai), tim naučnika je uspio da posmatra oblak vrtložnog gasa koji je se nalazi u crnoj rupi.\n"Izvještavamo o otkriću molekularnih gasnih tokova koji kruže oko nevidljivog masivnog objekta u centralnom regionu naše galaksije", napisali su naučnici te dodali da njihovo istraživanje pokazuje posredne dokaze o lutajućoj crnoj rupi u u Galaktičkom centru.


Nakon devalvacije juana: Preti li novi valutni rat?\nNovčanice od 10 juana, ilustrativna fotografija\nIznenadna devalvacija kineskog juana za dva odsto izaziva zabrinutost u Vašingtonu, Tokiju i Briselu da Peking na taj način želi da očuva konkurentnost izvoza ne poštujući tržišna pravila. Istovremeno, kineske vlasti navode da je to deo mera liberalizacije domaćeg tržišta.\nKina ovim potezom nastoji da stimuliše svoju ekonomiju koja je u prvom i drugom zabeležila rast od sedam odsto – najniži u poslednjih šest godina. Devalvacija juana, čime se pojeftinjuje izvoz, može da pomogne u zaustavljanju pada izvoza od osam procenata u odnosu na jul prošle godine.\nJuan je izgubio 3,5 odsto vrednosti u Kini u poslednja dva dana, a oko 4,8 odsto na globalnim tržištima, što je uticalo i na pad vrednosti valuta Indonezije, Malezije i Novog Zelanda.\nPodozrenje u SAD, MMF pozdravlja potez Kine\nCentralna banka Kine pokušala je da umiri finansijska tržišta i saopštila je da je ovo jednokratna devalvacija nacionalne valute, odnosno da nije reč o početku konstantne depresijacije, već da će se u narednom periodu više uzimati u obzir ponuda i tražnja, što znači da će kurs u većoj meri određivati tržište.\nDo sada je banka utvrđivala zvanični kurs od kog je juan prilikom trgovanja mogao da odstupa na bilo koju stranu najviše dva odsto.\nPrethodna devalvacija juana je bila mnogo veća - 1994. godine Peking je oslabio juan za trećinu u okviru postepenog prelaska sa planske na tržišnu privredu.\nU saopštenju Narodne banke Kine se navodi da srednji kurs juana već dosta dugo odstupa od tržišnih percepcija i da je došlo vreme da se približi nivou koji tržište smatra celishodnim.\nNaime, zbog intervencija Evropske centralne banke kao i Banke Japana i drugih faktora, vrednost evra je pala za jednu petinu od 2014. u odnosu na dolar, a jena za jednu trećinu. Kao posledica, juan je ojačao od juna prošle godine za 13,5 odsto, više nego dolar (12,8) i švajcarski franak (11,4).\nIz kineske perspektive, zadržavanje snažne veze juana sa dolarom, podriva konkurentnost njene privrede sa ključnim trgovinskim partnerima – Japanom i Evropom.\nKako ocenjuje “Stratfor”, devalvacija od dva odsto neće doneti veliko olakšanje kineskim izvoznicima zbog jačanja juana u odnosu na ključne svetske valute od više od 10 procenata.\nMeđutim, mnogi se pribojavaju, pre svega na Zapadu, da će ostati politički uticaj na kurs juana.\nOsim slabljenja izuzetno snažnog juana zbog jačanja dolara u poslednjih nekoliko godina, ovo je pokušaj Kine da uključi juan u korpu valuta MMF-ovih specijalnih prava vučenja i da otvori svoje tržište kapitala za priliv stranog kapitala.\nPeking nastoji time da osnaži svoju poziciju prema Međunarodnom monetarnom fondu (MMF) da njegova valuta ispunjava kriterijume transparentnosti i pouzdanog sredstva u međunarodnoj trgovini. Kina se nada da će ova međunarodna institucija u izveštaju krajem ove godine prihvatiti status juana kao globalne valute.\nMMF je pozdravio je odluku Kine da omogući da se vrednost juana određuje u skladu sa tržišnim okolnostima i pozvao Peking da uvede plivajući kurs u naredne dve do tri godine. Međutim, prošle sedmice je preporučio da se odluka o uključivanju juana u korpu valuta sa “specijalnim pravima vučenja” odloži do septembra 2016., jer u ovom trenutku ne ispunjava kriterijume valute koja se može “slobodno koristiti”.\nPozitivan stav MMF o devalvaciji izazvao je nezadovoljstvo u SAD, s obzirom da su se one zalagali za jačanje juana, a pojedini kongresmeni su optužili Peking da vodi nesavesnu monetarnu politiku koja nepravedno daje prednost kineskim proizvođačima.\nPotez Kine izazvao je nervozu u Vašingotnu jer tim primerom mogu da se povedu i druge zemlje.\nRaskid juana sa dolarom\nOvaj potez Pekinga je veoma značajan i moguće je da će pokrenuti novu fazu „valutnih ratova“, ocenjuje direktor sektora Strategije na deviznom tržištu u Sakso banci (Saxo Bank), Džon Hardi (John Hardy).\nOn smatra da će, ukoliko Kina bude nastavila da devalvira juan u nastojanju da ubrza svoju privredu, na taj način pokrenuti novi talas izvoza deflacije širom sveta, što bi svakako moglo da utiče na politike centralnih banaka, uključujući i američke Federalne rezerve.\nNovi monetarni rat bi usledio u slučaju da Kina zarad spasavanja svoje ekonomije počne da rasprodaje devizne rezerve, što bi uzdrmalo globalni finansijski sistem.\nKina je najveći čuvar dolara, s obzirom da njene devizne rezerve iznose oko četiri biliona u toj valuti, a pored toga Kina poseduje i američke hartije od vrednosti u iznosu od 1,2 biliona.\nNagla devalvacija juana može se tumačiti i kao zaštitna mera koju Peking sprovodi protiv najavljenog podizanja referentne kamatne stope od strane američkih Federalnih rezervi, a koja trenutno iznosi 0,25 odsto.\nU slučaju podizanja američke referentne stope, koja se najavljuje do kraja godine, Kina bi se suočila sa još većim padom vrednosti nacionalne valute, i to u visini od 10 do 15 odsto.\nU svakom slučaju Kina nastoji da sledi politiku brojnih devalvacija u svetu nakon izbijanja globalne finansijske krize. Najpre su Federalne rezerve započele “kvantitativno popuštanje”, zatim japanska centralna banka (Abenomics), a nedavno je i Evropska centralna banka otpočela program otkupa obveznica u nastojanju da upumpavanjem svežeg novca podstakne posrnulu ekonomiju.\nIstovremeno, američka bonitetna agencija Standard i Purs (S&P) pohvalila je odluku Kine da devalvira vrednost nacionalne valute juana, navodeći da zbog ovakvog poteza ne preti izbijanje valutnog rata.\n"Argument da Kina pokušava da podstakne privredni rast putem slabljenja valute i ohrabrivanja izvoza, nama ne deluje naročito uverljivo", izjavio je glavni ekonomista američke agencije, Pol Gruenvald.\nDolar i juan\nAmerički dolar bi trebalo da bude pobednik ovakvog razvoja situacije. Iako je u proteklih nekoliko dana dolar slabio, vest o devalvaciji juana ga je nakratko osnažila, naročito u odnosu na australijski dolar i na valute drugih izvoznika u Aziji.\nMeđutim, dolar je posle inicijalnog uspona, nastavio sa padom. Zbog čega je to tako? Po Hardiju, moguće je da učesnici na tržištu procenjuju da je rizik da Kina ovim potezom izveze deflaciju u svet loš znak za rizičnu aktivu i da će se time iznuditi „silazna putanja“ u politikama centralnih banaka širom sveta.\nPad tražnje za naftom\nNajveća devalvacija juana u poslednje dve decenije, izazvala je strahovanja da će ovaj najnoviji pokazatelj usporavanja kineske ekonomije dovesti do smanjenja tražnje za naftom u narednih nekoliko meseci.\nOvaj potez Pekinga, u kombinaciji sa povećanom proizvodnjom nafte članica OPEK-a, odmah je doveo do njenog pojeftinjenja. Tako je bazična cena u SAD pala na 43 dolara za barel, što je najniži nivo u poslednjih više od šest godina.\nTo je loša vest za Rusiju koja već trpi posledice nakon drastičnog pojeftinjenja nafte od prošle godine kao i sankcija Zapad zbog krize u Ukrajini. Ruska valuta je poslednjih dana nastavila pada dostigavši oko 64 rublji za dolar.\nVilijem Džekson (William Jackson), ekonomista iz “Capital Economics” u Londonu, smatra da su neosnovani strahovi o dugoročnom smanjenju kineske tražnje za naftom.\n“Nije jasno da li će iznenada prestati kineska tražnja za naftom u količinama kao i u prethodnom period. Smatramo da će kineska ekonomija sasvim dobro funkcionisati u narednih nekoliko kvartala”.\nPala je vrednost i valuta drugih zemalja koje se oslanjaju na izvor energije i ostalih proizvoda nakon vesti o devalvaciji kineskog juana jer se strahuje od smanjenja tražnje.\nSlab juan umanjiće kupovnu moć građana kada je reč o proizvodima iz uvoza indeksiranim u dolarima, kao što je nafta, što će imati posledice ne samo po Kinu\nMeđutim, neće najviše biti pogođene valute izvoznika energije već zemalja – uglavnom u Istočnoj Aziji – koje se direktno nadmeću sa Kinom u izvozu roba na svetsko tržište. Nakon odluke Pekinga da devalvira juan njegovi proizvodi će biti jeftiniji što će nagnati njegove rivale da slede isti put.\nPojedini analitičari smatraju da je neopravdan strah većine ekonomija u usponu, pre svega onih izvan Azije da će se devalvacija juana negativno odraziti na njihove valute, jer je mnogo nepovoljniji uticaj po njih jačanje američkog dolara.\nZa mnoge zemlje, uključujući Rusiju, jačanje američke valute dovodi do povećanja njihovih troškova u otplati međunarodnih dugova, koji je često indeksiran u dolarima.\nČarls (Charles) Robertson, glavni ekonomista investicione banke “Renaissance Capital” iz Londona.\n“Kada istovremeno padne vrednost ovih valuta u odnosu na dolara, zatim cena njihovih proizvoda namenjenih izvozu i spoljni dug teži za otplaćivanje – smatram da je to problematičnija situacija za zemlje u usponu nego devalvacija kineske valute od nekoliko procenata”, ističe Robertson.\nKineska privreda na raskršću\nKineska ekonomija se nalazi na raskršću. Nekadašnji model baziran na izvozu jeftinih proizvoda, uz veštačko održavanje niske vrednosti juana, sada se transformiše ka konceptu jačanja domaće potrošnje. Međutim, ta tranzicija nije nimalo laka.\nNaime, devalvacija juana poskupeće uvozne proizvode što će otežati prelaz na model stimulisanja domaće potrošnje. Slab juan umanjiće kupovnu moć građana kada je reč o proizvodima iz uvoza indeksiranim u dolarima, kao što je nafta, što će imati posledice ne samo po Kinu.


Na Krfu uhapšeno 11 srpskih turista – Nadlanu.com\nObjavljeno 12. avg 2007. / 00:00:00\nATINA, 12. avgusta 2007. (Beta) – Jedanaest srpskih turista uhapšenih na Krfu zbog tuče izvedeni su danas pred sudiju i trenutno su u prtivoru, potvrdio je Beti šef konzularnog odeljenja ambasade Srbije u Grčkoj, Zoran Marković.\nKako je prenela francuska agencija AFP, lučka policija je saopštila da je do tuče došlo u marini u mestu Paleokastrica na severozapadu ostrva Krf pošto se 11 srpskih turista vratilo s izleta. Oni su tada počeli da se prskaju s vodom, a posle upozorenja grčkih mornara da ne rasipaju vodu, srpski turisti su ih napali.\nTom prilikom je, kako je rekao Marković, povređeno više osoba, od kojih su dva grčka mornara teže povređena. Jedan od mornara smešten je u bolnici u Janjini.\nMarković je rekao da je 11 srpskih turista uhapšeno, a da je istražni sudija njihovo delo okvalifikovao kao nanošenje težih telesnih povreda.\nUhapšeni turisti će sutra biti izvedeni pred Osnovni sud u gradu Krfu, kazao je Marković i dodao da su građani Grčke koji su učestvovali u tuči optuženi za davanje lažnih izjava i da će se njima suditi u odvojenom postupku.\nBangkok, Ceremonija otvaranja univerzijade\nTadić kritikovao UNMIK i institucije na Kosovu


Islamska zajednica o ramazanu tokom pandemije: Iftare organizujte samo u krugu porodice, a teravije klanjajte kod kuće\nU saopćenju se apeluje na vjernike da iftare organizuju samo u krugu porodice i da u svojim domovima obavljaju dnevne namaze i teravih-namaz.\nIz Islamske zajednice naglašavaju da će ranije mjere Rijaseta koje su donesene na osnovu naredbi i preporuka nadležnih organa idalje ostati na snazi.\n“Islamska zajednica će u potpunosti poštovati instrukcije nadležnih državnih organa. To znači da će se poštivati policijski sat, da će dnevne namaze klanjati samo imam i mujezin, a džumu imam, mujezin i članovi džematskog odbora, saopćeno je iz Ureda za odnose s javnošću Rijaseta.\n“Rijaset IZ u BiH je već spremio posebne protokole za organizaciju vjerskog života pod posebnim uslovima i sa brojem prisutnih koji bude dozvoljen i koji će se primjenjivati kada se za to steknu uslovi, odnosno kada nadležni državni organi liberaliziraju dosadašnje mjere”, zaključuje se u današnjem saopćenju.


Slobodna Hercegovina » Otvoreni 18. Susreti mladih RS u Trebinju\nU Trebinju su večeras počeli 18. Susreti mladih Republike Srpske, u organizaciji Omladinskog savjeta Srpske, a uz podršku Ministarstva porodice, omladine i sporta RS i Grada Trebinja.\nSa ciljem, kako je rečeno – da se mladi podstaknu na umrežavanja, kreativan rad i druženje, od večeras do 28. avgusta, oko dvije stotine mladih iz 42 opštine i grada Republike Srpske boraviće u Trebinju i kroz brojne sportske, zabavne i edukativne programe sklapati prijateljstva, razvijati ideje i raditi na programima namijenjenim svojoj populaciji.\nOvogodišnje susrete mladih svečano je otvorila potpredsjednik Vlade RS i ministar za porodicu, omladinu i sport Nada Tešanović poželjevši učesnicima susreta „da znanja, iskustva i prijateljstva koja steknu u Trebinju ostanu vrijednost za cijeli život koji je pred njima“.\n„Ono što naučite morate i da u praksi primjenjujete. Biti u omladinskoj organizaciji ne znači biti samo član, već treba znati napraviti projekat i aplicitirati, da bi imali što kvalitetniju omladinu koja će u budućnosti preuzeti naše funkcije“, poručila je Tešanovićeva.\nsU ime grada domaćina mlade je pozdravio zamjenik gradonačelnika Trebinja Neđo Ćebedžija istakavši da Trebinje gostoprimstvom i na 18. Susretima mladih „pokazuje da je istinski grad onih na kojima svijet ostaje.“\n„Odlučili smo se da ovu manifestaciju podržimo smatrajući da će mladi, svojim druženjem u Trebinju, promovisati sve one pozitivne vrijednosti, a nadamo se da će iz našeg grada ponijeti i lijepe uspomene“, rekao je Ćebedžija.\nU organizaciji kažu da je svrha manifestacije – da doprinese promociji omladinskog rada i stvaralaštva, ali i unapređenju odnosa mladih iz različitih regija Republike Srpske.\n„Ove smo godine napravili odgovarajuću kombinaciju edukativnog, zabavnog, sportskog i turističkog sadržaja. Mladi ljudi imaće priliku da uživaju u svakom dijelu programa, kao i u ljepotama Trebinja i gostoprimstvu naših domaćina“, istakao je predsjednik Omladinskog savjeta Republike Srpske Miloš Blagojević.\nNa svečanom otvaranju posebno su pozdravljeni napori mladih volontera, koji su pomagali na područjima pogođenim nedavnim poplavama u Republici Srpskoj.


Vesti online / Sport / Košarka / Đorđević pozvao košarkaša Spartaka!\nmozzartsport.com, mvp.rs A\nĐorđević pozvao košarkaša Spartaka!\nMiloš Milisavljević će se ekipi priključiti po povratku Orlova sa turnira u Pou...\nOgromni problemi sa povredama, koji poslednjih dana jako muče reprezentaciju Srbije, već je naterao selektora Sašu Đorđevića da napravi nekoliko korekcija na spisku. Posle Raška Katića, koji je naknadno pozvan kako bi zamenio Ognjena Kuzmića i Dejana Kravića na listi potencijalnih rerpezentativaca Srbije našlo se i ime Miloša Milisavljevića, košarkaša subotičkog Spartaka!\nPrema pisanju specijalizovanog košarkaškog portala MVP.rs, ovaj 21-godišnji plejmejker, jedan od najboljih igrača Spartaka u prethodnoj sezoni, uspeo je da "kupi" Saleta na meču koji su nedavno odigrale A i B selekcija naše zemlje i svojom dobrom partijom zaslužio naknadni poziv.\nMilisavljević, koji prošlog leta nije uspeo da prođe probu u Partizanu, će u tim doći pošto problema sa povredama imaju i Nemanja Nedović, kojem o koncu visi odlazak na Mundobasket, Miloš Teodosić je doživeo lakšu povredu skočnog zgloba, dok Vasu Micića muči voda u kolenu. Spartak je, inače, uspeo da obezbedi plasman u Košarkašku ligu Srbije, a Milisavljević je igrao B ligu Srbije. On će se Orlovima pridružiti po povratku ekipe iz francuskog Poa, gde će naši najbolji košarkaši odigrati pripremni turnir sa Grčkom, Hrvatskom i Francuskom.


Kada hoćete nekoga da fascinirate: Sultan kebab sa bešamel sosom\nŽelite da se pokažete kao veliki, umešni kulinar? Uz pomoć ovog recepta pripremite idealno jelo za upravo takvu priliku!\nKada je BEZBEDNO jesti hranu koju je ZAHVATILA BUĐ\nUglavnom u trenutku kada nam se najviše jede primetimo male tamne tačkice da nekoj namirnici. Česta praksa je da odsečemo taj deo i pojedemo deo koji nije zahvatila buđ, ali da li je zaista bezbedno to raditi?\nKada je dobro a kada to baš i nije najbolja ideja...NIJE SVEJEDNO,kada je dobro popiti vodu\nKADA JE PRŽENJE I KUVANJE NA MASLINOVOM ULJU OPASNO?\nMnogi dijeteričari smatraju da velika čaša vode pre jela ili tokom obroka može da vam pomogne da jedete manje i izgubite kilograme.\nKada jednom budete probali ova krilca, više ih nikada nećete spremati na drugi način\nLepe se za prste...\nPovrće na drvenoj dasci\nKako bi se krvaranje zaustavilo, "pomažu dobre stare kućne metode".\nKada pripremate svinjske krmenadle nemojte da pravite ovih 6 grešaka!\nŽelite sočne, ukusne krmenadle? Pogledajte koje greške treba izbeći.\nKada pročitate ovo, nikada više nećete jesti margarin\nOsnova za margarin jeftina su ulja sumnjivog kvaliteta dobijena iz semenki soje, pamuka, repe i dela kukuruza.\nKada sledeći put uđete u avion obratite pažnju na ovo...\nKada smete da probušite uši detetu? Pazite, mogli biste da dobijete tužbu za nanošenje "telesnih povreda"\nMnogim roditeljima je sasvim prirodno da svojoj devojčici – dok je još beba – probuše uši za minđušice. Međutim, postoje i veliki protivnici koji upozoravaju na razne opasnosti, a neki idu i toliko daleko da kažu da je to „namerno nanošenje telesne povrede“.\nSkoro mu niko ne možete odoleti, ali budući da doprinosi rastu ćelija raka možda je bolje da ga zaobilazite...\nZa sve koje sam probala,rekla sam,,ovaj je najlepsi...\nTek potpuno hladan kadaif isijeći na kocke i poslužiti.


Montipajtonovci: Da vidimo da li smo i dalje smešni – Nadlanu.com\nMontipajtonovci: Da vidimo da li smo i dalje smešni\nObjavljeno 21. nov 2013. / 14:00:17\n"Pajtonovci" su otkrili da će novo okupljanje biti kratkog veka i da je u pitanju pozorišni projekat koji će samo jednom biti izveden u londonskoj O2 areni, a sa konferencije za novinare poručili su da "žele da vide da li su i dalje smešni".\nErik Ajdl, režiser ovog projekta, rekao je da publika može da očekuje "komediju, muziku, patetiku i malo drevnog seksa."\nDžon Kliz, Teri Gilijam, Teri Džouns, Erik Ajdl i Majkl Pejlin rekli su, u četvrtak, na pres konferenciji, i da će najverovatnije na sceni sa njima biti i preminuli Grejem Čepmen, ali nisu otkrili na koji način.\nOkupljanje kultne grupe komičara, koje je izazvalo veliku pažnju širom sveta, biće njihov prvi zajednički nastup na sceni posle 30 godina i Los Anđelesa, ali i prvo izvođenje uživo u Velikoj Britaniji još od 1970. godine.\nKarte će biti puštene u prodaju 25. novembra, a cena će se kretati od 25 do 95 funti.


Vesti online / Vesti / Ex YU / "Dodik nema veze sa referendumom, tužite Skupštinu RS"\n"Dodik nema veze sa referendumom, tužite Skupštinu RS"\nPredsednik Komisije za sprovođenje referenduma o Danu Republike Srpske Siniša Karan rekao je da je sa formalno-pravnog aspekta potpuno bespredmetno da Tužilaštvo BiH uputi poziv za saslušanje predsedniku RS Miloradu Dodiku zbog održavanja referenduma o Danu RS.\nDodik kolateralna šteta "igranke" oko referenduma\n- Poziv za saslušanje trebalo je da bude prosleđen ili Narodnoj skupštini RS, koja je donela odluku o sprovođenju referenduma ili Republičkoj komisiji, a nikako predsedniku RS - istakao je Karan u sredu uveče za Radio-televiziju Republike Srpske.\n* Zapadni mediji o referendumu: Strah od Srba i Rusa\n* Dodik na "crnoj listi" SAD i EU?!\nOn je rekao da predsednika RS nema u procesnom smislu, jer je on više kao predsednik Republike dao političku podršku jednom takvom procesu.\n- I ne samo on, već apsolutno svi u Republici Srpskoj. Po tom osnovu svi bi mogli dobiti taj poziv ako je uopšte upućen - kaže Karan.\nOn je objasnio da Tužilaštvo BiH u slučaju neizvršavanja odluke Ustavnog suda BiH, koja je konačna i obavezujuća, može reagovati tek nakon dopisa, odnosno obaveštavanja Ustavnog suda da neka odluka nije sprovedena i ko tu odluku nije sproveo.\n- Oni taj dopis nemaju - istakao je Karan, podsetivši da se u četvrtak održava plenarna sednica Ustavnog suda BiH, na kojoj pretpostavlja da će biti razmatrano i to pitanje, kao i pitanje svih 95 drugih odluka Ustavnog suda BiH koje nisu provedene.\nUstavni sud BiH, prema njegovim rečima, mora da da nalog u ovom smislu - obaveštenje Tužilaštvu BiH da bi se pokrenuo takav postupak, a tog obaveštenja nema.\n- Ako je bilo ko iz Tužilaštva BiH uputio predsedniku RS poziv po tom osnovu - u formalnom smislu grdno je pogrešio - zaključio je Karan.


Žene u Crnoj Gori: Obrazovanije od muškaraca, slabo zastupljene u ekonomiji – Radio Vitez\nŽene u Crnoj Gori: Obrazovanije od muškaraca, slabo zastupljene u ekonomiji\n28. studenoga 2013. 7:17 28. studenoga 2013.\nU Podgorici je otvoren Međunarodni skup o sprovođenju kriterijuma Evropske unije za rodnu ravnopravnost, tokom kojeg je konstatovano da su žene u Crnoj Gori obrazovanije od muškaraca, ali ne i dovoljno zastupljene u političkom i ekonomskom životu.\n“U protekloj deceniji, utkali smo u zakone i strateške okvire odredbe koje garantuju ista prava i jednake šanse i mogućnosti za žene i muškarce”, rekao je ministar za ljudska i manjinska prava Crne Gore Suad Numanović. On je podsjetio da žene u Crnoj Gori čine 50,6 odsto stanovništva, te da su zaštita i promocija prava žena važna tema za unapređenje demokratije, za političku i ekonomsku sigurnost svakog društva. “Ako tome dodamo informaciju da je to bolje organizovana i obrazovana polovina društva, jer žene u Crnoj Gori završavaju fakultet oko 60 odsto u odnosu na muškarce, i samim tim pokazuju uspješnije rezultate od muškaraca, onda je to veoma značajno pitanje”, rekao je Numanović. On je takođe istakao da se naročita pažnja treba posvetiti osjetljivoj grupi žena koje trpe dvostruku diskriminaciju, kao što su Romkinje, žene sa invaliditetom, žene sa sela, samohrane majke, žene izbjeglice… Otvaranju skupa prisustvovali su i šef Delegacije EU u Crnoj Gori Mitja Drobnič, stalni koordinator UN i stalni predstavnik UNDP u Crnoj Gori Rastislav Vrbenski i članica Evropskog parlamenta Marija Kornelisen. Drobnič je naglasio da muškarci i žene treba da imaju iste uslove i mogućnosti u životu. “To nije luksuz, to je neophodnost, i pretvaranje rodne ravnopravnosti u stvarnost je logično i neophodno za svaku zemlju koja pokušava da stremi vrijednostima EU”, istakao je on. Drobnič je naglasio da na zapadnom Balkanu rodna ravnopravnost nije garantovana u praksi, i da je Evropska komisija jasno ukazala da zemlje koje žele da pristupe EU moraju ta prava garantovati zakonima koji se moraju sprovoditi. Članica Evropskog parlamenta, Kornelisen, kazala je da se o problemu rodne ravopravnosti dosta govori, ali je zaključila da sve to ostaje u drugom planu “u odnosu na neke krupnije probleme koji su uvijek ispred, kao što je borba protiv korupcije i organizovanog kriminala”. Međunarodni skup o sprovođenju kriterijuma Evropske unije za rodnu ravnopravnost organizovao je Ministarstvo za ljudska i manjinska prava u saradnji sa Odjeljenjem EU TAIEX i Programom za rodnu ravnopravnost IPA 2010.\nPrevious ArticleSlužbeno: Podignuta optužnica protiv Budimira, Asića, Mikulića, Barišića…Next ArticleU subotu u Vitezu sudar dvije neporažene ekipe


Napadi, pretnje i tužbe su novinarska svakodnevnica u Srbiji, a kako u razgovoru za Glas Amerike ističe medijski ekspert Jovanka Matić - iza svega stoji vlast koja je podelila medije na politički podobne i one koje smatra svojim protivnicima:\n“Mislim da je kod nas najveći problem to što je ponovo došlo do polarizacije medija, do te rascepljenosti medija na dva nejednaka tabora. Jedan koji je pod kontrolom režima i koji ima raznovrsne privilegije. I drugi u kome obitavaju upravo ti profesionalni mediji, oni koji drže do pravila profesije i do njene etike, koji je mali, koji je siromašan i koji je pod stalnim udarom. Oni se stalno prozivaju i etiketiraju kao neprijatelji, kao izdajnici svog naroda, a u stvari su jedini koji brane javni interes.”\nMedijski eksperti različito o potezima Crne Gore protiv dezinformacija o ratu u Ukrajini\nPo njenim rečima u zarobljenoj državi, kakva je Srbija i mediji su zarobljeni, osim onih koji su pod kontrolom vlasti i koji su zapravo u sprezi sa nosiocima moći i koji daju podršku i promovišu vlast, utiču na političko odlučivanje, i sistematski kritikuju sve kritičare vlasti, kaže Matić:\n“Dok je ova struktura i ova vladajuća partija u privilegovanoj poziciji upravljanja društvenim kretanjima – to se neće promeniti. Ne možemo očekivati, bez obzira na sve pregovore, na pritiske iz EU, ili već ne znam odakle, da će vlast odustati od te svoje pozicije u odnosu na medije. Jedino od publike se može očekivati da će na neki način pomoći razvoj tih nezavisnih medija”, ističe Matić i dodaje da je danas hrabro biti novinar u Srbiji, ali “samo ako ste deo tog malog dela medijske scene koji se zaista vodi profesionalnim pravilima i radi u javnom interesu”.\nPosledica takvog ponašanja vlasti nije samo šteta za javni interes koji se vidi na svakodnevnom nivou, nego i dugoročno onemogućavanje stvaranja političke alternative, kaže Matić i objašnjava:\nDžejmi Vajzmen: Jedna od prvih žrtava rata je istina\n“To smo upravo videli u ovom poslednjem izbornom ciklusu i nije ni malo čudno što je delovanje medija bilo ta goruća tema izbornih uslova. Država je uspela da zarobi jedan ogroman deo medijske scene i da te medije upregne, uzurpira, sistematski zloupotrebi za onemogućavanje te političke alternative da uopšte dođe do glasača”.\nSa druge strane, mediji pod kontrolom vlasti su onemogućeni da na bilo koji drugačiji način deluju, kaže još Matić:\n“Nije to trenutna instrumentalizacija – to je jedna sistemska instrumentalizacija koja ne omogućava prostor za oslobađanje. Na svakom nivou su kolinizovani, pa ne mogu da s oslobode u svom ekonomskom opstanku, profesionalnom radu.”\nMatić upozorava da se i u svetu beleži sve teži položaj medija i novinara, da su novinari na udaru na mnogo načina – prošle godine je ubijeno šest novinara, a u dva meseca ove godine zbog rata u Ukrajini poginulo je deset novinara.\n“Novinare hapse, šalju u zatvore, novinare prisluškuju, novinare optužuju raznim neprimerenim tužbama samo radi zastrašivanja”, kaže sagovornica Glasa Amerike i upozorava:\nGodišnjica ubistva Slavka Ćuruvije: Duboka država i dalje van domašaja pravde\n“Na globalnom nivou zabeležen je porast političkih pritisaka na medije. Politika je postala takva delatnost da se medijska prezentacija unapred ukalkuliše u strategiju političkog delovanja. Tako da političari očekuju neko pozitivno i afirmativno prikazivanje političkog delovanja”.\nNa pitanje šta je rešenje i kako prevazići postojeću globalnu medijsku situaciju, Matić kaže da se novinari vraćaju na tezu o novinarstvu kao javnom dobru, koje služi javnom interesu i koje mora biti pomognuto javnim sredstvima:\n“To je jedan novi momenat koji je iskovao novi termin – mediji od javnog interesa. On zamenjuje onaj nama poznati termin - javni medijski servis, koji je bio pre svega rezervisan za radio i TV informisanje. Sad se govori o svim medijima, bez obzira na vrstu, a posebno o digitalnim medijima koji bi radili u javnom interesu na jedan drugačiji način. Potencira se i ta uloga nadzorna, kontrolna, istraživačka, ali i jedna nova vrsta informativne uloge medija, koja podrazumeva borbu protiv lažnih vesti, borbu protiv cenzure, borbu protiv propagandnog delovanja medija koja naglašava debatnu funkciju medija”, zaključuje Jovanka Matić.\nIzveštaj Saveta Evrope: Srbija među zemljama sa najviše pretnji novinarima\nCPJ poziva na istragu pretnji smrću novinarima N1 i Danas\nBrnabić nezadovoljna navodima izveštaja Fridom hausa o Srbiji\nZa razliku od vlasti, provladini mediji u Srbiji sede samo na jednoj stolici\nNapadač polio ruskog nobelovca, nezavisnog novinara Muratova crvenom bojom\nProruski narativ i kult ličnosti Vladimira Putina dominiraju u srpskim medijima


M. D. 16. avgusta 2017. 10:21\nKastriot Jakupi, menadžer turističke agencije „Globi travel“ iz Bujanovca, objašnjava da su srpski turisti najčešće odlazili na letovanje u Drač, gde je puni pansion sa šest noćenja i prevozom od Gnjilana koštao 180 evra.\n„Sa zadovoljstvom mogu da konstatujem da je broj srpskih turista koji su ove godine preko naše, i drugih agencija sa juga Srbije letovali u Albaniji, veći za 35 procenata u odnosu na prošlu godinu, i niko nije imao primedbe na aranžmane. Mnogi su išli sopstvenim prevozom, ali i organizovano iz Gnjilana, odakle do kraja septembra postoji organizovani prevoz za sve destinacije“, naglašava Jakupi.\n„Tu su i mesta Vlora, Velipoja i Shjengjin, mesto poznato i pod imenom Sveti džin, kao i još uvek u turističkom početnom razvoju Himera, Jale i Spile. U Albaniji se iz godine u godinu sve više ulaže u primorski turizam pa stoga raste i interesovanje, a cene su sasvim pristupačne i za standard srpskih turista sa juga Srbije. Prednjači mediteranska kuhinja, a posebno je popularna italijanska, sa specijalitetima koje su tamošnji ugostitelji savladali radeći u restoranima po Italiji“, kaže on.\nDodaje da je u odnosu na Grčku, vanpansionska potrošnja u pogledu cena pića, kafe i cena ishrane u restoranima jeftinija i do 30 procenata, prenosi Sputnjik.\nCena povratne autobuske karte iz Gnjilana kreće se od 20 evra za Drač, a 25 evra za Sarandu. Prema rečima sagovornika najviše turista koji su se odlučili za letovanje na albanskom primorju ove godine bilo je iz Rumunije, Nemačke i Francuske.\n„Plaže su čiste i uređene, a domaćini ljubazni i predusretljivi prema svim gostima. Posebno cene turiste iz Srbije, ne obraćajući pažnju ni na kakva politička pitanja, već se trude da vam budu na usluzi na svakom koraku. Sporazumevanje je najbolje na engleskom jeziku, mada mnogi znaju i italijanski i srpski jezik. Svake godine otvori se po nekoliko novih hotela, pre svega na sve interesantnijem jugu albanskog primorja“, objašnjava Stojković.


Aljbin Kurti: Grenel ima za cilj da Srbija i Kosovo postignu sporazum do septembra | Hronika\nPočetna strana > Hronika > Aljbin Kurti: Grenel ima za cilj da Srbija i Kosovo postignu sporazum do septembra\nAljbin Kurti: Grenel ima za cilj da Srbija i Kosovo postignu sporazum do septembra\nU internet razgovoru sa studentima Univerziteta Harvard, vršilac dužnosti „kosovskog premijera“ Aljbin Kurti govorio je o ulozi SAD u rešavanju problema sa Srbijom i postizanju konačnog sporazuma.\nUpitan o razlozima zbog kojih administracija predsednika Donalda Trumpa želi normalizaciju odnosa sa Srbijom, Kurti je poručio da smatra da Ričard Grenel ne želi zlo građanima Kosova, ali da vrši pritisak na obe strane kako bi se što pre došlo do „istorijskog sporazuma“.\n"Grenel je zatražio brzi sporazum i moj utisak je da on ne želi zlo za albanski narod i za Kosovo, ali kada nešto treba da učinite brzo, pokušavate da izvršite pritisak. Njemu se žuri da postigne „istorijski dogovor“, a manje se fokusira na sadržaj sporazuma. Ovaj sporazum je njegov glavni cilj. U oktobru 2019. mi je rekao da želi sporazum u februaru 2020, a sada želi da sporazum bude postignut do septembra ", rekao je Kurti.\nKurti je rekao da se zalaže za dobro pripremljen dijalog sa SAD i EU kao posrednicima.\nPutin želi da na Zapadnom Balkanu iskoristi to što je Tramp zaokupljen Kinom\nPrema njegovim rečima, predsednik Tramp nije bio svestan kada se u Helsinkiju sastao sa ruskim kolegom Vladimirom Putinom da će taj sastanak ojačati ruski uticaj na Zapadnom Balkanu.\n"Bila su dva neuspjela pokušaja puča u Severnoj Makedoniji i Crnoj Gori, a sada bi treći zaokret mogao biti na Kosovu ili u Bosni. Tramp je zaokupljen jačanjem Kine, a Putin to želi iskoristiti na Zapadnom Balkanu."\nBez NATO gubimo EU, a bez EU pobeđuje Rusija\nKosovski premijer Albin Kurti razgovarao je sa studentima Univerziteta Harvard o važnosti Evropske unije, odgovarajući na pitanje o kritikama NATO-a od strane američkog predsednika Donalda Trampa.\nSevernoatlantski savez je često bio na meti kritika od strane Trampa.\nKurti je u internetskom razgovoru, koji je moderirao Richard Burns, govorio o tri stuba Evropske unije: "Bez NATO izgubićemo EU, a ako izgubimo EU, pobednik je Ruska Federacija. Niko u Sjedinjenim Državama ne može pobediti ako izgubimo EU."\nKurti je naglasio važnost očuvanja sva tri stuba evropskog bloka: "Naročito je važan sigurnosni kišobran, NATO, u čijoj srži su SAD".\nStudentima je rekao da narod Kosova zna važnost NATO-a: "Bez NATO intervencije danas ne bismo bili slobodna država", rekao je.


Najveći hakerski napad na institucije SAD - 09.07.2015, Sputnik Srbija\nU velikom hakerskom napadu na sistem američke kancelarije za lični menadžment ukradeni su lični podaci 21,5 miliona ljudi, objavili su zvaničnici. 09.07.2015, Sputnik Srbija\n21:49 09.07.2015 (Osveženo: 16:19 05.10.2015)\nU saopštenju se navodi i da su prošle godine, u drugom napadu, preuzeti podaci 4,2 miliona ljudi, a ova dva napada zajedno predstavljaju najveće hakerske upade na vladine institucije u istoriji SAD.\nSumnja se da su podaci prebačeni kompanijama koje je unajmila kineska Vlada za potrebe „tradicionalne špijunaže“.\nOd 21,5 miliona oštećenih, 19,7 miliona su lica o kojima je vođena dublja istraga, a 1,8 su njihovi supružnici ili rođaci. Pojedini dosijei uključuju podatke iz istrage, a u ukradenim dokumentima nalazi se i 1,1 milion otisaka prstiju.\nCilj napada je bio pristup podacima koji su prikupljeni posle 2000. godine, dok raniji podaci gotovo da nisu ni taknuti.


dete Архиве - Biznis i Finansije\nHome\tTags\tPosts tagged with "dete"\nPorodica je osnova društva u kojoj dete dobija čvrst temelj na kome će graditi svoj život. U porodici dete uči životnim vrednostima, deli obaveze, stvara trajne veze, u ambijentu u kome se oseća zaštićeno i voljeno. Ipak, ne treba zaboraviti da mnogo dece, iz različitih razloga, odrasta u alternativnoj brizi. U Srbiji je u toku 2019. godine je 6,179 dece raslo u alternativnoj brizi od čega 89% u hraniteljskim porodicama, a 11% u insitucijama.\nU domaćem sistemu alternativnog staranja na kraju 2018. godine ukupno je bilo 5.740 dece mladih i to 3.509 dece i mladih u okviru porodičnog smeštaja i 2.231 dete u okviru ustanova za smeštaj dece i mladih. Iz ovih brojeva može se videti tendencija povećanja broja dece koja odrastaju u sistemu alternativne brige.\nPodaci ukazuju na potrebu sistemskog odgovora u smislu razvoja rešenja koja su pogodnija za decu koja nemaju odgovarajuću podršku u svojim biološkim porodicama. Usluge podrške porodici samo su delimično priznate i nisu uključene u domaći zakonodavni okvir, nisu sistemski podržane i ne postoji stabilnost njihovog finansiranja.\nNajčešći razlog za izmeštanje mališana iz bioloških porodica jeste neadekvatna roditeljska briga. Kako ne bi došlo do razdvajanja porodica, jedna od mera prevencije jeste i njihovo osnaživanje. Postoji jedan od primera dobre prakse kaja je razvijena i primenjena u cilju jačanja roditeljskih kapaciteta i sprečavanja izdvajanja dece. To je usluga Jačanja porodice SOS Dečijih sela.\n„Nekada porodice, koje su u teškoj situaciji ili krizi, ne mogu na adekvatan način da brinu o svojoj deci. U takvim porodicama, koje su prepoznate kao rizične, naša organizacija radi sa roditeljima na jačanju njihovih kapaciteta za brigu o deci i poboljšanju kvaliteta njihovog života. Mi od 2014. godine pomažemo porodice u Beogradu, Nišu i Obrenovcu, kroz edukativnu, savetodavnu, psiho-socijalnu i materijalnu podršku. Pored toga, radimo i na podizanju svesti javnosti o značaju odrastanja deteta u sigurnom porodičnom okruženju punom ljubavi,“ izjavila je Vesna Mraković-Jokanović, nacionalna direktorka SOS Dečijih sela Srbija.\nKonvencija UN o pravima deteta ukazuje da “dete ima pravo da zna ko su mu roditelji i pravo na njihovo staranje” kao i da se države obavezuju da “ obezbede da dete ne bude odvojeno od svojih roditelja protiv njihove volje, osim kada nadležne vlasti, uz sudski nadzor, odrede u skladu sa važećim zakonom i postupkom, da je takvo odvajanje neophodno u najboljem interesu deteta”. Iz ovog se može prepoznati da i sama konvencija UN prepoznaje važnost I značaj biološke porodice za odrastanje i dobrobit dece.\nDanas porodice prolaze kroz dosta tranzicija i promena. Veliki je izazov biti roditelj – tome nas ne uče u školi. Naš cilj je da kroz dogovorene i planirane aktivnosti osnažimo porodice koje su od strane institucija prepoznate kao „porodice u riziku“, sve njene članove, kako bi omogućili roditeljima da se što bolje osete u ulozi roditelja, da osveste da je to odgovornost ali i prelepo iskustvo.\nU centru naših aktivnosti je dobrobit dece, tako da naše aktivnosti i intervencije imaju za cilj da ojaču sve članove porodica kako bi i nakon izlaska porodice iz projekta roditelji mogli da vode brigu o svojoj deci i da deca ostanu u svojim biološkim porodicama. Mi ovo ostvarujemo kroz savetodavni rad, edukativnu podršku za najmladje, povezivanje sa drugim uslugama u lokalnoj zajednici i kroz materijalnu podršku.\nNaši saradnici posećuju porodice u njihovim domovima, što čini ovu uslugu lako dostupnom. Kroz odnos poverenja i razumevanja stvorili smo dobru podlogu za želje promene u porodici i omogućili da se spreči izdvajanje dece iz bioloških porodica. Kroz program Jačanja porodica smo podržali do sada više od 700 porodica.


"Lervolino Entertaiment" otvara studio 1. jula u Srbiji Prolog\n"Lervolino Entertaiment" otvara studio 1. jula u Srbiji\nSvetski poznata producentska kuća "Lervolino Entertainment" 1. jula u Srbiji otvara svoj studio, u koji će uložiti 8,5 miliona evra u Srbiji i gde će zaposliti gotovo 600 ljudi.\nMemorandum o razumevanju su u Beogradu potpisali ministar privrede Goran Knežević i vlasnik producentske kuće iz Italije Andrea Lervolino, u prisustvu popularnog glumca Miloša Bikovića.\n"Lervolino će otvoriti studio u Srbiji u koji će uložiti 8,5 miliona evra i zaposliti 580 visokokvalifikovanih stručnih ljudi. Preneće na domaće privredno društvo 11,5 miliona evra autorskih prava", rekao je Knežević.\nDodao je da će ta kuća producirati i proizvoditi najmanje 10 animiranih filmova godišnje, od kojih će u svaki uložiti oko 150.000 evra.\n"Ono što je najvažnije doneće u Srbiju novu tehnologiju i znanja", rekao je Knežević.\nVlasnik producentske kuće, Andrea Lervolino se zahvalio Vladi Srbije što je podržala saradnju sa Ministarstvom privrede u veoma kratkom roku.\n"Za manje od tri meseca, kada je zbog pandemije virusa korona sve stalo u svetu, vrednim radom smo došli u situaciju da 1. jula otvaramo studio u Srbiji", rekao je on.\nNajavio je da će biti zaposleno skoro 600 radnika, jer je, kaže, Srbija zemlja koja je u stanju da iskaže svoje potencijale i umetnička znanja.


Tramp potpisao pomilovanja posljednjeg dana na funkciji | Aktuelno\nPomilovao je 73 osobe i ublažio kazne za još 70 osoba, saopštila je Bijela kuća\nOdlazeći američki predsjednik Donald Tramp pomilovao je 73 osobe i ublažio kazne za još 70 osoba, saopštila je Bijela kuća rano u srijedu, nekoliko sati prije kraja njegovog mandata.\nMeđu pomilovanima je i bivši menadžera kampanje i viši savetnika Stiv Benon, koji je optužen za prevaru hiljada investitora koji su vjerovali da daju novac za projekat izgradnje zida duž južne američke granice. Tužioci su tvrdili da je Benon umjesto toga iskoristio više od milion dolara za plaćanje službenih i ličnih troškova kampanje.\nPredsjednik je takođe pomilovao Dvejna Kartera mlađeg, repera poznatog pod imenom Lil Vejn, koji je priznao krivicu federalne optužnice za oružje.\nTramp je već izdao niz pomilovanja za dugogodišnje saradnike i pristalice, uključujući još jednog bivšeg menadžera kampanje Pola Manaforta, savetnika Rodžera Stouna, njegovog prvog savjetnika za nacionalnu bezbjednost Majkla Flina i Čarlsa Kušnera, oca svog zeta.\nCRNA GORA Aktuelno - 02.03.2021-14:16\nZbog upravljanja vozilom pod dejstvom alkohola u koncentraciji od 1,38 predsjednik Prekršajnog suda u Bijelom Polju Alija Beganović je okrivljenom E.D.(42) izrekao novčanu kaznu...\nSVIJET Aktuelno - 01.03.2021-07:06\nBivši američki predsjednik Donald Tramp izjavio je u nedjelju da nema planove da formira novu stranku koja bi bila rival Republikanskoj partiji. Govoreći na godišnjoj konferenciji...


Trening za pisanje projekata kojima se aplicira za finansijsku podršku\nOpćina Centar je objavila poziv organizacijama civilnog društva (OCD) koje imaju sjedište na njenom području za učestvovanje na dvodnevnom treningu ''Upravljanje projektnim ciklusom (PCM)'' koji će biti održan 18. i 19. aprila 2019. godine.\nTrening se realizira kao podrška procesu provođenja Javnog poziva za organizacije civilnog društva/nevladine organizacije za predaju prijedloga projekata za finansiranje koji je objavila Općina Centar 8. aprila 2019. godine, a koji je otvoren do 6. maja 2019. godine: http://www.centar.ba/upload/documents/documents/Javni_pozivi/Povremeni/Ismeta/Ismeta%20-%20web%208.4.19.zip\nhttp://bit.ly/2wqBbWmhttp://bit.ly/2wqBbWmhttp://bit.ly/2wqBbWmCilj treninga je pružiti predstavnicima OCD dodatna znanja o upravljanju projektnim ciklusom kako bi mogli sa kvalitetno osmišljenim i napisanim projektnim prijedlozima aplicirati na navedeni javni poziv ali i na pozive drugih domaćih i međunarodnih donatora.\nDvodnevni trening će biti održan u četvrtak, 18. aprila (od 9 do 17 sati) i u petak, 19. aprila (od 9 do 12,30 sati) u prostorijama JU Centar kulture i mladih Općine Centar, Jelića 1.\nS obzirom na to da je broj učesnika na treningu ograničen, u slučaju većeg interesovanja na treningu će moći učestvovati samo jedan predstavnik iz jedne organizacije. Treningu isključivo mogu prisustvovati organizacije civilnog društva koje imaju sjedište na području općine Centar.\nKrajnji rok za prijavu na trening je 17. april do 15 sati, na e-mail adresu: ismeta.demir@centar.ba ili na broj faksa 033/562-472 uz naznaku: Za učešće na treningu “Upravljanje projektnim ciklusom – Trening Centar Sarajevo”. OCD koje budu odabrane za učešće na treningu će biti kontaktirane do 17. aprila 2019. godine.


Faktor | Sindikat UNSA protiv predloženog rebalansa budžeta KS i priprema štrajk\nSindikat UNSA protiv predloženog rebalansa budžeta KS i priprema štrajk\nObjavljeno: 05.05.2020. u 18:22\nSindikat Univerziteta u Sarajevu (SUNSA) izrazio je zaprepaštenje postupanjem premijera KS Marija Nenadića i resornog ministra Anisa Krivića vezano za nepoštivanje odredaba Kolektivnog ugovora za djelatnost visokog obrazovanja na Univerzitetu Sarajevu.\nNapominju da su, u procesu izrade rebalansa budžeta KS za 2020., premijer i resorni ministar odbili da pregovaraju i konsultiraju se s reprezentativnim sindikatom, odnosno SUNSA-om, ignorirajući njihove zahtjeve koje su uputili u skladu s Kolektivnim ugovorom.\n- Premijer KS zaboravlja na svoje obaveze proistekle iz Kolektivnog ugovora koje ga obavezuju da ne može jednostrano djelovati, a pogotovo da uopće ne upozna SUNSA o svojim, kao i namjerama resornog ministra. SUNSA, nažalost, konstatira da je način djelovanja premijera i resornog ministra usmjeren na ugrožavanje radnopravnog statusa uposlenika na Univerzitetu u Sarajevu, kao i slabljenje nastavnih, naučnih i istraživačkih kapaciteta organizacionih jedinica UNSA - navedeno je u saopćenju.\nIz sindikata naglašavaju da se predmetnim prijedlogom rebalansa budžeta nastoje smanjiti izdaci za plaće i naknade plaća uposlenika, kao i jedan dio materijalnih troškova koji su definirani u samom Kolektivnom ugovoru.\n- Ako uzmemo u obzir i činjenicu da je Vlada KS više od dva miliona KM planiranih budžetom za naučnoistraživačke projekte već prebacila u stabilizacijski fond, pri čemu taj iznos prelazi 50 posto ukupnih sredstava koje je tom prilikom doznačila Fondu, a od preostalih 11 ministarstva Vlade izuzeto je manje od 50 posto, to jasno govori o orijentaciji Vlade KS na čelu s premijerom Marijom Nenadićem kada je u pitanju visoko obrazovanje i nauka na području KS - ističu iz sindikata.\nDodaju da su posebno zabrinuti zbog postupanja Vlade KS, koja 4. maja 2020. utvrđuje Prijedlog rebalansa budžeta, koji će Skupština razmatrati na svojoj hitnoj sjednici 7. maja 2020., ne ostavljajući prostor za bilo kakve razgovore s reprezentativnim sindikatom.\nIz SUNSA tvrde da su svjesni situacije koja nas je zadesila, kao i smanjenog priliva sredstava u budžet, te su spremni da se teret krize ravnomjerno raspodijeli na sve uposlenike u javnom sektoru, ali ne može niti će prihvatiti da se to u najvećem procentu odnosi na uposlenike Univerziteta u Sarajevu.\nTakođer, zabrinjava ih i činjenica da premijer i resorni ministar u posebno privilegovani položaj stavljaju pojedine fakultete na UNSA, gdje su rukovodioci njihove stranačke kolege, tako da im umjesto smanjenja budžeta, koji su pripremili drugim fakultetima, osiguravaju neumanjene iznose, dozvoljavajući im da dio sredstava iz budžeta KS preraspodijele na stavke na koje to nije moguće, niti se dozvoljava fakultetima na kojima nisu rukovodioci njihovi kadrovski istomišljenici.\n- Kako bi stvorili privid da je budžet za organizacione jedinice UNSA ostao gotovo nepromijenjen, odgovorni u Vladi KS dosjetili su se da sredstva po raznim pozivima za naučne projekte koje su dobile organizacione jedinice prikažu kao budžetska sredstva u izvoru 10 i na taj način "zamaskiraju" značajnija umanjenja koja su planirali za plaće i naknade troškova zaposlenih. Također se u izvoru 20, koji se odnosi na vlastite prihode, navode u rebalansu iznosi koje organizacione jedinice uopće nemaju, odnosno fiktivni su, kako bi se formirala ukupna slika da je budžet za organizacione jedinice čak i uvećan, a ne smanjen - pojašnjavaju iz sindikata.\nU SUNSA ne podržavaju predloženi rebalans budžeta koji se odnosi na Univerzitet u Sarajevu, kao reprezentativni sindikat i potpisnik Kolektivnog ugovora za djelatnost visokog obrazovanja i nauke, jer u postupku njegovog pripremanja nisu poštivane odredbe Kolektivnog ugovora, nisu obavljani razgovori s reprezentativnim sindikatom, niti se odgovaralo na zahtjeve SUNSA za pregovaranjem i konsultiranjem u njegovoj pripremi.\nNadalje, naglašavaju da se predloženim budžetom značajno smanjuju sredstva organizacionim jedinicama Univerziteta u Sarajevu, što će neminovno ugroziti radnopravni status njegovih uposlenika i voditi ka smanjenju kvaliteta nastave i postizanju značajnijih naučnih rezultata na međunarodnoj razini.\n- Zbog navedenih postupaka Vlade KS u smislu kršenja odredbi Kolektivnog ugovora SUNSA od danas započinje pripreme organiziranja štrajka na organizacionim jedinicama Univerziteta u Sarajevu, a o tačnom terminu njegovog održavanja premijer Vlade KS bit će blagovremeno obaviješten u skladu sa Zakonom o radu FBiH i Kolektivnim ugovorom za djelatnost visokog obrazovanja i nauke. Uporedo s tim aktivnostima SUNSA će pokrenuti i druge pravne mehanizme kako bi zaštitio prava uposlenika UNSA koja proizlaze iz Kolektivnog ugovora, a koja su ovakvim postupanjem Vlade KS ugrožena - najavljeno je iz sindikata.\nSindikatUNSArebalans budžeta KS\nUpali na Skupštinu\nSindikat doktora JU DZ u Sarajevu: Hočko i Zaid nezakonito nas ruše, nismo znali da je u jeku pandemije kupljen stan\nKanton Sarajevo: Od naredne sedmice pojačana inspekcija na terenu


Taksi naljepnica za 2020. godinu sa grbom grada je žuto-crvene boje, pa građani i sami mogu da kontrolišu da li neko pokušava da obavlja nelegalni taksi prevoz na području Banjaluke, saopšteno je iz gradskog Odjeljenja za saobraćaj i puteve.\nU centru Banjaluke u četvrtak, 28. maja, biće obustavljen saobraćaj zbog proslave Spasovdana – krsne slave grada, saopšteno je iz gradskog Odjeljenja za saobraćaj i puteve.\nOd danas u Banjaluci ljetni režim polazaka\nДан града Бање Луке: 75 година од ослобођења у Другом свјетском рату\nБања Лука обиљежава Дан града, 22. април, знатно скромније у односу на раније године, због епидемије корона вируса и забране јавних окупљања.\nUz "Marš na Drinu" Banja Luka odala počast doktoru Miodragu Laziću (VIDEO)\nEmitovanjem „Marša na Drinu“, Banja Luka je večeras odala posljednju počast doktoru Miodragu Laziću, osnivaču ratne bolnice „Žica“ i čovjeku koji je tokom proteklog rata spasio na hiljade vojnika i civila u Republici Srpskoj Krajini i Republici Srpskoj.\nRepubliku Srpsku je danas u 15:32 pogodio slabiji zemljotres od 2,7 stepeni po Rihteru.\nBanja Luka: Sve restrikcije i zabrane produžene do 27. aprila\nSve restrikcije i zabrane donesene u cilju zaštite stanovništva od korona virusa, produžavaju se do 27. aprila, odlučio je Štab za vanredne situacije grada Banje Luke.


DRUGI TALAS POLOVINOM OKTOBRA: Ograničavanje Javnih Okupljanja,samoizolacija I Druge Mere !\nBritanski premijer o novim merama u pokušaju suzbijanja drugog talasa kovida\nLondon— Premijer Boris Džonson upozorio je Britance da ne ocekuju povratak u normalan zivot bar narednih 6 meseci. Zatim je uveo nove mere u pokusaju smanjenja broja novo obolelih u ovoj zemlji.\nPremijer je istakao da Britanija mora odmah da reaguje u suzbijanju ili da se suoči sa ogromnim drugim talasom covid-19 zaraze. Džonson je najavio paket novih restrikcija koje zahtevaju da kafići, restorani i drugi objekti koji pruzaju zabavu budu zatvoreni od 22 do 5h ujutro, takodje zamolivsi ljude da rade od kuce gde je to moguće.\nUjedinjeno kraljevstvo u utorak je zabeležilo rekordnih 4,926 novoobolelih u poslednja 24h, to je najveci broj zaraženih od pocetka maja i cetvorostruko veci broj nego proslog meseca. Takođe 37 ljudi je umrlo od posledica covid-19 virusa.\nDžonson je ohrabrivao radnike da se vrate u kancelarijeu toku proteklih par nedelja, izrazivši nadu da do Božića stvari bi mogle da se vrate u normalu.\n“Uložićemo makisimalne napore da razvijemo vakcinu, tretmane i nove oblike za masovno testiranje, ali ako ne napravimo ozbiljan pomak, mozemo predpostaviti da restrikcije koje sam najavio potraju i do šest meseci,” Rekao je Džonson.\nNajava je usledila dan nakon sto su vladini savetnici iz polja nauke i medicine izneli u javnost podatak u kom se navodi da broj novozareženih se duplira svake nedelje, kao i da se moze ocekivati oko 46000 novozaraženih do polovine oktobra, ukoliko se nista ne preduzme u pokusaju smanjenja broja novozaraženih ovim virusom.\nNove restrikcije takođe zahtevaju od građana da nose maske u taxijima i sredstvima javnog transporata.Broj ljudi na gruponim okupljanjima smanjen je sa 30 na 15 osoba, a povratak gledalaca na tribine obustavljen je do dalnjeg u isčekivanju drugog talasa.\nBritanska vlada takođe je pojačala novcane kazne koje sada iznose do 1279434.24 RSD(12800USD), a preduzeca mogu biti zatvorena ukoliko ne postuju ove mere.\nOve mere trtenutno važe samo za Englesku dok drugi delovi Britanije uvode slične mere.\nŠkotski Ministar najavio je dodatne mere koje ukljucuju zabranu posećivanja drugih ljudi, kao i ogranicenje broja ljudi koji mogu zajedno da putuju istim vozilom.On je najavio da mere koje se uvode mogu proci reviziju svake tri nedelje, ali mozda budu potrebne mnogo duže od toga.\nDžonson je takodje izjavio da mere iako stroge ne mogu se porediti sa zatvaranjem koje je bilo pocetkom pandemije.Britanski premijer takodje je istakao da ukoliko se situacija ne popravi novim merama može se ocekivati uvođenje jos ostrijih mera u narednom periodu.\nBritanska vlada izrazila je spremnost da plati iznos od 63871 dinara svakom radniku koji se pozitivno testira na kovid ukoliko on za uzvrat pristane na 14 dana samoizolacije.\nVećina Britanskih epidemiologa izrazila je mislenje da će jos jace restriktivne mere morati biti uvedene, pošto vladine mere ne idu dovoljno daleko u suzbijanju drugog talasa.\nBritanija je trenutno vodeća evropska drzava po broju zabeleženih smrti u Evropi, sa brojem od 41,877 mrtvih prema statistici Johns Hopkins univerziteta.Eksperti navode da prava vrednost daleko nadmasuje statistiku prikazanu javnosti.\nPrethodni tekstVOJSKA NA ULICAMA: Britanija uvodi KORONA DIKTATURU!\nSledeći tekstSASTAO SE EPISKOPSKI SAVET: Poziv na mudrost i odgovornost!


Član 6. Konvencije o pravima deteta\n1. Strane ugovornice priznaju da svako dete samim rođenjem ima pravo na život.\n2. Strane ugovornice će obezbediti u najvećoj mogućoj meri opstanak i razvoj deteta.\nA) Opstanak i razvoj- Nezvanični rezime glavnih odredbi\nSvako dete ima neotuđivo pravo na život, a država ima obavezu da obezbedi njegov opstanak i razvoj.\nB) Opstanak i razvoj - Srbija\nZastupljenost principa prava na život, opstanak i razvoj u nacionalnom zakonodavstvu Pravo na život garantovano je članom 11. Povelje a takođe je proklamovano nepostojanje smrtne kazne. Isto se odnosi i na Ustav Srbije (član 14). U cilju zaštite dece naročito su predviđena delo ubistva deteta pri porođaju, kao i kvalifikovani oblici dela navođenja na samoubistvo i pomaganja u samoubistvu ako su učinjeni prema detetu mlađem od 14 godina, odnosno prema detetu između 14 i 18 godina (čl. 50 i 51 KZ RS). Mere za sniženje stope smrtnosti odojčadi i dece U Srbiji ne postoje odgovarajući programi za registrovanje, istragu i izveštavanje o smrti i uzrocima smrti dece.\nAbortus, stopa i dozvoljenost abortusa Zakon o postupku prekida trudnoće nalaže da se prekid trudnoće može izvršiti samo na zahtev trudne žene. Jedino za prekid trudnoće kod lica mlađeg od 16 godina i lica potpuno lišenog poslovne sposobnosti, potrebna je i pismena saglasnost roditelja, odnosno staraoca. Ako se saglasnost ne može pribaviti od roditelja, odnosno staraoca zbog njihove odsutnosti ili sprečenosti, potrebno je pribaviti saglasnost nadležnog organa starateljstva. Ove odredbe ne bismo mogli okvalifikovati kao diskriminatorske jer smatramo da su usmerene ka zaštiti interesa i sprečavanju mogućih zloupotreba kada su u pitanju prekidi trudnoća kod pomenutih lica. Na taj način država je obezbedila nediskriminaciju u smislu dozvoljenosti abortusa.


Smenjen direktor ceremonije otvaranja Igara zbog vica - Telegraf.rs\n22/07/21 | 08:00 ≫ 08:33\nSmenjen direktor ceremonije otvaranja Igara zbog vica\nJapanci ne dozvoljavaju da rđava prošlost pojedinaca pokvari događaj\nUoči igara u Tokiju, organizatori su otpustili direktora ceremonije otvaranja Olimpijskih igara zbog šale od pre 30 godina koju je izrekao u vezi s holokaustom, dok su mediji izvestili da će bivši premijer Šinzo Abe, odlučni zagovornik igara u Tokiju, preskočiti događaj.\nVest je poslednja u nizu skandala za organizatore Igara u Tokiju, i to samo nekoliko dana nakon što je poznati muzičar bio primoran da odstupi sa mesta kompozitora ceremonije, jer su se pojavili stari izveštaji o njegovom nasilju i nasilnom ponašanju.\nRanije ove godine, šef organizacionog odbora Tokija 2020 podneo je ostavku nakon davanja seksističkih komentara, a otkaz kreativnom šefu Olimpijskih igara u Tokiju usledio je nakon što je dao pogrdne komentare o popularnoj japanskoj zabavljačici.\nOrganizatori igara u Tokiju otpustili su u četvrtak i Kentara Kobaiašija zbog šale koju je uputio u vezi s holokaustom u okviru svog komičnog čina devedesetih koji se nedavno ponovo pojavio u domaćim medijima.\nMeđusobna tuča Grobara na utakmici Partizan - Dunajska Streda\nPartizan zamalo poveo posle 90 sekundi: Pantić u idealnoj šansi, ali odlični refleksi Jedličke\n- Duboko se izvinjavam zbog izazivanja nevolja i brige za mnoge dotične ljude, kao i za stanovnike Tokija i Japae kada je svečano otvaranje već tu - rekao je sumorni Seiko Hašimoto, koji je na čelu organizacionog odbora.\nRanije je Centar Simon Vizental, međunarodna jevrejska organizacija za ljudska prava, objavio izjavu u kojoj se kaže da povezanost Kobaiašija sa Olimpijskim igrama "vređa sećanje" na šest miliona Jevreja koji su stradali u holokaustu.\nKobajaši se u izjavi izvinio zbog svojih prošlih komentara.\nCeremonija otvaranja u petak trebala bi biti tiha stvar, kojoj treba prisustvovati samo 950 ljudi - uključujući samo oko 15 globalnih lidera. Gledaocima je zabranjen pristup većini olimpijskih događaja jer se u glavnom gradu povećavaju slučajevi kovida-19.\nVideo: Raspoložen ćaskao na srpskom na aerodromu: Đoković stigao u Tokio\nNovak okupio srpske sportiste u Olimpijskom selu i održao predavanje o mentalnoj snazi\nHaos na Olimpijskim igrama: Celokupna delegacija jedne zemlje se povukla iz Tokija\nŠou Zahavija i Gecea, PSV razbio Galatasaraj 5:1, Olimpijakos jedva do "minimalca" sa Nefčijem\nOtvranje olimpijskih igara\nPoraz Lajovića u Umagu\nIspovest žene kojoj je srušen dom pre 13 godina u Dubljanskoj: "Tog trenutka smo izgubili život"


Press Online :: Izložbe :: Dve izložbe u Italjanskom kulturnom centru\nDve izložbe u Italjanskom kulturnom centru\nAmbasada Italije u Beogradu smeštena je u zgradu u Birčaninovoj ulici pre 90 godina, pa je tim povodom Italijanski institut za kulturu u Beogradu priredio izložbu "Sjaj velikana italijanskog dizajna" koja će biti otvorena večeras u Salonu Instituta, a trajaće do 14. juna.\nIzložbu čine crteži sa konkursa za uredenje enterijera ambasade Italije i lampe savremenih dizajnera, od sedamdesetih godina prošlog veka do danas.\n"Crteži su stari 90 godina, i delo su dvojice italijanskih dizajnera i arhitekata Đoa Pontija i Tomaza Bucija iz 1926. godine. To su veoma važni crteži sa konkursa koji je bio osmišljen kako bi se pronašao idealan italijanski stil, da bi se dala forma italijanskoj eleganciji i lepoti," uputio nas direkor Italijanskog centra za kulturu u Beogradu Davide Skalamani.\nOn kaže da se kroz date crteže do izloženih lampi može pratiti umetnički kontinuitet od 1926. do danas, jer dizajn obuhvata zajedno nauku, tehnologiju, industriju i umetnost, pa je samim tim teško odrediti granicu između primenjenih umetnosti i lepe umetnosti.\n"Lampe su jedinstvena umetnička dela, a opet proizvode se i u serijski. One su korisne, daju nam svetlost, lepe su i kad su isključene," kaže Skalamani za Tanjug.\nIzložba nema prodajni karakter, jer su to, kako kaže Skalamani, komadi koji se mogu naći u slobodnoj prodaji.\nCrteže enterijera zgrade ambasade Italije u Beogradu, kao i lampe italijanskog dizajna, mogu se pogledati svakog radnog dana između 14h i 17:30, a ulaz u Italijanski centar za kulturu u ulici Kneza Miloša 56 je besplatan.


„Čepom do osmeha“ - Valjevo\nPosted by: Valjevo Vesti in Valjevo 16. May 2022.\tComments Off on „Čepom do osmeha“\nUdruženje “Čepom do osmeha” bavi se sakupljanjem plastičnih čepova i od obezbeđenih sredstava kupujeme pomagala za decu sa smetnjama u razvoju na nivou cele Srbije. “Čep za hendikep” predstavlja najbolju dugoročnu volontersku akciju u našoj zemlji i okruženju. Do sada su uspeli da obezbede 65 pomagala za decu i da sakupimoe oko 650 tona plastičnih čepova.\n“Kako su nam unapređenje položaja OSI i briga o životnoj sredini prioritet, odlučili smo da Dan planete Zemlje slavimo svaki dan, da se snažnije povežemo i umrežimo sa ekološkim aktivistima i organizacijama, učenicima, studentima i lokalnom samoupravom i da zajedničkim snagama podignemo svest o važnosti zaštite životne sredine. S obzirom na zajednički cilj, ove godine smo partner kompaniji Lidl Srbija u akciji čišćenja pod parolom „Čisto iz ljubavi“ i dolazimo u Valjevo, u utorak 17.05.2022. godine, kako bismo organizovali i očistili priobalje reke Gradac sa početkom u 10 časova”, navode iz ovog udruženja.\nUjedno, tokom akcije čišćenja, u OŠ “Vladika Nikolaj Velimirović” održaće se edukativna radionica za učenike, koja će trajati od 8.30 do 9.30 časova.\nDo sada je akcija “Čisto iz ljubavi”, čiji je organizator kompanija Lidl Srbija realizovala u Novom Pazaru i Čačku. Nakon Valjeva, EKO karavan nastavlja svoj pobednički put ka sledećim gradovima: Vranje, Niš, Nova Pazova, Bačka Palanka i Subotica\nEKO karavan poziva sve da učestvuju u ovoj ekološkoj akciji.\nČepom do osmeha Ekološka akcija Valjevo\t2022-05-16\nTagged with: Čepom do osmeha Ekološka akcija Valjevo\nPrevious: METALAC NADIGRAO LOZNICU GRAD U PRVOM MEČU ZA TREĆE MESTO U BARAŽU, REVANŠ U PETAK U LOZNICI\nNext: Živorad Nedeljković ovogodišnji dobitnik Nagrade „Desanka Maksimović“


Srđan Mijatović na čelu povjereništva SPS u Bijeljini - NTV Arena Bijeljina\nSrđan Mijatović na čelu povjereništva SPS u Bijeljini\nOdbornik u Skupštini grada Bijeljina Srđan Mijatović imenovan je danas za šefa Povjereništva Gradskog odbora Socijalističke partije Srpske /SPS/ u ovom gradu, rekao je Srni lider ove stranke Goran Selak.\nSelak je naveo da je Povjereništvu osam članova, među kojima su i neki osnivači Socijalističke partije na čijem je čelu Petar Đokić, od koje su se odvojili.\n“Planiramo u Bijeljini još uključivanja sjajnih kadrova iz drugih političkih partija u gradski odbor Socijalističke partije Srpske”, najavio je Selak.\nPrema njegovim riječima, ove stranka će na lokalnim izborima nastupiti u 30 opština i gradova, imaće svoje kandidate za načelnike u dvije opštine i jednom gradu u Republici Srpskoj i kandidate za dva načelnika u Federaciji BiH.\n“U Bijeljini na lokalnim izborima očekujemo da Socijalistička partija Srpske bude partija koja će ostvariti najbolji rezultat u gradu”, rekao je Selak.\nOn je dodao kako slijede izvorne principe socijalista, te napomenuo da ova politička stranka ima poslanički klub u Narodnoj skupštini Republike Srpske.\nTags: bijeljina, goran selak, socijalisticka partija srpske, sps, srdjan mijatovic\nCvijanović: Zadovoljna sam intervencijama Vlade za pomoć radnicima /VIDEO/\nPašalić: Ne možemo poizvesti koliko nam treba, ali možemo smanjiti zavisnost od uvoza /VIDEO/\nVučić uručio Dodiku 10.000 doza vakcine “Astra Zeneke”


Dragan Prošić Proja rođen je 1973. a muzikom se bavio od ranog detinjstva.\nPrvi ozbiljan bend sa kojim je radio bio je Rebel (1994-1999), a kasnije se pridružio sastavu "Fuzzbox", koji je već skoro dve decenije neprikosnoven na klupskoj rok sceni Srbije.\nBio je jedan od najboljih pevača na ovim prostorima, uvek veran rokenrolu.\nProja je pet godina živeo u Pančevu (do oktobra 2018) i često smo mogli da ga slušamo kako peva u pančevačkim lokalima. Poslednje dve godine živeo je u Petrinji, u Hrvatskoj, gde je i rođen čekajući na transplantaciju bubrega.\nPosebno je potresno što je mladi muzičar poslednje dane života proveo mučeći se oko najosnovnijih potreba. Koliko mu je bilo teško svedoče objave koje je dan za danom postavljao na svom Fejsbuk profilu.\nDragan Prošić Proja\nU seriji objava vidi se da je nesrećni čovek iznova i iznova molio za pomoć, a sudeći po komentarima, niko mu se nije našao u najtežim trenucima.\nNajtužnije je što je na kraju Prošić zvao i svog prvog komšiju tražeći pomoć, ali mu je on, sudeći po statusu, zalupio slušalicu.\nPoslednji nastup u životu\nTužan kraj vokala koji nas je napustio prerano bar malo ublažava činjenica da nije zaboravljen. Vest o njegovoj smrti potresla je one koji su sa njim svirali, koji su ga slušali i koji su ga poznavali.\n"Svirao je gitaru i pevao po zadimljenim barovima za šaku kuna, živeo u trenutku s nesigurnom budućnošću, živeo na onaj način na koji bi malo ko od nas imao petlje.\nProšlog leta, u šumici kod Jagićevog kioska je poslednji put nastupio u životu. Svirao je gitaru i pevao hitove od Štulića do Bregovića, od Lenona do Džegera i nazad. Verovao je u bolju budućnost i bolje zdravlje. I mi, njegovi frendovi smo verovali da će se oporaviti i nastaviti “rokati”.Ali, nažalost, nije. Proja se preslio na onaj drugi svet\nPetrinja je oduvek imala posebne ljude, one dosledne do samog kraja, ljude koji su živeli po svome, koji nisu nikada menjali mišljenja niti način života. I Proja je bio jedan od njih", napisali su njegovi prijatelji, a brojni Pančevci mu odaju poštu na društvenim mrežama.


Kosmička vrata nalaze se u Nišu - :: Forumi Tvorca Grada ::\nKosmička vrata nalaze se u Nišu\nПорукаод Sky Seeker » 08 Авг 2012, 16:31\nTo parče niške zemlje je, kako tvrde naučnici, deo je "kosmičkog levka" što predstavlja putanju gde talasi sto puta brže putuju od zemljine kugle do kosmosa\nNIŠ - Grupa stranih i domaćih naučnika ispitivaće narednih meseci vodu, zemlju i vazduh Niša i okoline kako bi pronašli tačku koja ima figurativni naziv "kosmička vrata".\nKao prethodnica ovom timu, u Nišu se ovih dana ponovo, posle 15 godina, našao Đorđe Špirić Frakson, naučni istraživač paranormalnih pojava, koji je inicijator istraživanja.\n- Skica po kojoj sam ustanovio da se baš na ovom mestu nalaze kosmička vrata potiče iz NASE koja je posle istraživanja došla do ovog zaključka. Cilj istraživanja je da se pronađe najidealnije mesto na zemlji gde se leče mentalna obolenja kao što su razne fobije, strahovi, posledice raznih stresova i slične pojave - priča on. Špirić će po skici iz NASE pokrenuti timsko istraživanje u gradu i okolini gde bi trebalo da pronađu parče niške zemlje gde, kako pojašnjava, planeta zemlja zapravo ima najbržu, najfleksibilniju talasnu komunikaciju sa kosmosom, a što predstavlja najdelotvornije mesto za lečenje fobija i sličnih obolenja.\nFrakson kaže da je bio šokiran kada je pohađajući jednu studijsku grupu čuo da levak ide direktno iz Srbije odnosno iz Niša i okoline.\n- Prema toj polutajno objavljenoj skici, na ovom prostoru jugoistoka Srbije u prečniku od 40 kilometara, nalazi se jedino mesto na zemaljskoj kugli čiji talasi u najvećem intenzitetu pogoduju izlečenju ljudi koji su, na primer, imali saobraćajni udes pa ne smeju ponovo da sednu za volan, preživeli razvod pa sada imaju velike probleme sa socijalizacijom, neko je preživeo napad nožem pa se sada boji da izađe na ulicu... Širok je pojam tih stečenih emocija. U svakom slučaju, na prostoru Niša i okoline se nalazi jedno ili više mesta, dokazaće istraživanje, gde zemlja najbolje komunicira sa kosmosom - rekao je Špirić.\n- Nadam se da ćemo posle dužih analiza moći da budemo malo precizniji kako i na koji način ova sredina deluje "srećno" na ljude. Ova istraživanja nemaju nikakvu vezu sa gatarama, vračarama i sličnim pojavama, već se naslanjaju na istraživanja velikog naučnika Nikole Tesle koji je imao svoje teorije o postojanju jednog takvog mesta. Iskreno, kada sam video skicu i shvatio da je u pitanju Grad Niš, setio sam se da sam ovde imao izuzetno mnogo uspeha u terapijama tako da sam odmah odlučio da dođem ovde i nema novca koji bi me u tome sprečio. Za dolazak u Niš sam imao podršku nekoliko naučnih istraživača, a najviše mi znače reči profesora koji ispituje uticaje magneta Kena Baklana - priča Špirić.\nO takozvanom "kosmičkom levku" se, kaže Špirić za Južne vesti, maltene ništa ne zna u javnosti.\n- U mnoge stvari se ne razumem, ali znam ko zna, tako da će jedan po jedan naučnik dolaziti u Niš iz zemlje i inostranstva kako bi ispitivali zemljište, magnetni elektricitet, elektromagnetne talase i sve drugo što je potrebno kako bi dokazali das se baš na ovom parčetu niške zemlje nalazi mesto gde talasi "jure" u odnosu na druge delove zemljine kugle. Sigurno, o svim zaključcima ću da obavestim Vladu Srbije jer ovo nije moj privatni projekat već nacionalna stvar - napominje ovaj rođeni Sarajlija.